ғоя / Теглар бўйича қидирув / Fikr.uz\nМаънавият – халоскор куч\nМаданият ва маърифат 11 октябр 2017, 16:56\nXXI асрга келиб, глобаллашув жараёни янги–янги худуд, интақаларни, барча фаолият соҳаларини ўз домига тортиб бормоқда.\nИнсоният жиддий синов олдида турибди – глобаллашув жараёнининг жилови\nХ Республика Инновацион ғоялар, технологиялар ва лойиҳалар ярмаркаси\n13 май 2017, 11:32\nТошкентдаги «Ўзэкспомарказ»да 2017 йил 10-12 май кунлари Х Республика Инновацион ғоялар, технологиялар ва лойиҳалар ярмаркаси бўлиб ўтди. Мазкур ярмаркада Тошкент давлат юридик университети жамоаси ҳам фаол равишда иштирок этдилар. Жумладан, Меҳнат ва ижтимоий таъминот ҳуқуқи кафедраси аъзоларининг ўзларининг «Кадрлар масаласи\nАхборот хавфсизлигини таъминлаш долзарб масала\nИлм-фан 27 феврал 2017, 23:08\nТошкент Маданият коллежи катта ўқитувчи Назирова Д.Н.\nАхборот тушунчаси бугунги кунда глобал аҳамият касб этмоқда. Чунки у тафаккуримизга турли йўналишларда таъсир ўтказувчи, ҳаёт ва ундаги минглаб дақдирларни у ёки бу томонга буриб юборувчи, гох салбий, гох ижобий мохият касб этувчи қудратли қуролдир.\nОммавий ахборот воситаларида миллий тикланиш ғояси\nҚонунчилик 11 июл 2016, 11:05\n2016 йил 28 июнь куни Учтепа тумани Журжоний МФЙ гузарида. ЎзМТДП Учтепа туман Кенгаши, туман Комолот Ёшлар Ижтимоий харакати бўлими билан ҳамкорлигида “Оммавий ахборот воситаларида миллий тикланиш ғоясини ёшлар ўртасида тарғиб этишнинг долзарб вазифалари” мавзусида давра сухбати ўтказилди.\nОАВ ва миллий тикланиш\nМаданият ва маърифат 11 май 2016, 12:40\nОгоҳлик дунёда, ён — атрофда бўлаётган ўзгаришлардан одамлар ва уларнинг орзу ниятларидан бохабар бўлиб яшашдир.\nМафкуравий иммунитет тизими ўз ичига нималарни олади?\nМафкуравий иммунитет тизими уз ичига, билимларни олади. Аммо билимлар кўп. (Масалан, буюк давлатчилик шовинизми, коммунистик мафкура ҳам билимларга таянади). Бироқ мафкуравий тизимдаги билимлар:\nБиринчидан, объектив бўлиши, борлиқни тўғри акс эттириши;\nИккинчидан, инсон маънавиятининг бойлигига, жамият тараққиётига хизмат қилиши лозим.\nМаънавият манфаати: Муаммолар, хулосалар, ечимлар\nМаданият ва маърифат 11 май 2016, 12:36\nҲозирги мураккаб бир шароитда ёш, мустақил давлатларга демократиясини экспорт қилиш, ҳарбийлаштириш, антиглобализм, фашизм, айирмачилик, миллатчилик, диний экстремизм, глобал лидерлик стратегияси, халқаро террорчилик, одам савдоси, ахборот хуружи каби турли кўринишлардаги, лекин биргина мақсад – жаҳон афкор оммаси тасаввуридан глобаллашув жараёнида дунё халқлари орасидаги тафовут пардаларини сидириб ташлашга қаратилган мафкуравий ва маънавий таҳдидлар жиддий ташвиш уйғотади, кишида.\nЮртбошимиз истиқлолимизнинг илк йилларидаёқ “Фикрга қарши фикр, ғояга қарши ғоя, жаҳолатга қарши маърифат”, деган сермазмун иборани айтган эди. Дарҳақиқат, таҳдидларнинг манбалари ҳақида чуқур мушоҳада юритсак, ғайриинсоний ва ғайримиллий мафкура қуролининг миллий маънавиятимизга мутлақо\nЯнги ғоя, янги фикр янгича ёндашув тараққиётни кафолатлайди\nМаданият ва маърифат 11 май 2016, 11:16\nЎзбекистон “Адолат” СДП “Ислоҳот ислоҳот учун эмас, аввало инсон учун” тамойилига амал қилган ҳолда мамлакатимизни демократик янгилаш ва модернизация қилиш жараёнларида фаол иштирок этиб, аҳолининг кенг қатламлари орасида обрў-эътиборга эга бўлиб бормоқда.\nУнинг партиялар орасида тутган мавқеини янада ошириш, ўз ўрнига эга бўлишини таъминлашда ёшларнинг ўрни алоҳида. Шу сабабли ҳам партия томонидан ўтказилиб келинаётган турли тадбирлар, кўрик-танловлар, тарғибот- ташвиқот ишларида ёшлар ўз фаоллиги билан алоҳида аҳамият касб этиб келмоқда.\nФикрга қарши фикр, ғояга қарши ғоя, жаҳолатга қарши маърифат билан курашиш замон талаби\nМаданият ва маърифат 31 март 2016, 12:27\nГлобаллашган жамиятда ғояларнинг таъсири ва аҳамияти беқиёс ўринга кўтарилди. Бу фикрнинг амалий аксини Президентимиз Ислом Каримов 1998 йили «Тафаккур» журнали бош муҳаррири берган саволларига жавобда, тарихчи олимлар билан бўлган учрашувда бу масалага диққат билан эътибор бериб, «ғояга қарши ғоя, фикрга қарши фақат фикр, жаҳолатга қарши фақат маърифат билан баҳсга киришиш, олишиш мумкин» деган шиор ўртага ташланди. Бу масала ғоя ва мафкура тушунчасида ҳам муҳим ўринда туради.\nЁшлар маънавиятига интернетнинг мафкуравий таъсири\nИлм-фан 30 март 2016, 17:13\nИнсоният ахборот оқими тобора тезлашган, ер шари аҳолиси кайфиятини, руҳиятини, мақсад ва интилишларини, қолаверса, бутун тафаккур тарзини ўзгартиришга қодир бўлган ахборот технологияси вужудга келган бир даврда яшамоқда. Бу ҳозирги замон цивилизациясининг ўзига хос ютуғи. Халқлар, мамлакатлар, давлатлар ўзаро муносабатларини тобора яқинлаштиришга, жаҳон ижтимоий-сиёсий жараёнларини бошқаришга, дунёвий кайфият, дунёвий руҳият ва маслакнинг вужудга келишига хизмат қиладиган мўжизакор ҳодисадир. Бироқ цивилизациянинг ана шундай улкан, кенг миқёсли ва серқирра ютуғидан ким қандай\nМИЛЛИЙ ҒОЯ, МАЪНАВИЯТ АСОСЛАРИ ВА ҲУҚУҚ ТАЪЛИМИ ФАНЛАРИНИ ЎҚИТИШДА НОАНЪАНАВИЙ ДАРС УСУЛЛАРИДАН ФОЙДАЛАНИШНИНГ ЎРНИ\nИлм-фан 29 сентябр 2014, 15:21\nБугунги кун тараққиётини инновацион ғояларсиз тасаввур этиб бўлмайди. Таълим, фан, ишлаб чиқариш бир бутунликда жамиятнинг тараққиёт ғилдирагини ташкил этади, десак муболаға бўлмайди. Айни вақтда мустақил дунёқарашга эга бўлган, жисмоний, маънавий ва интелектуал салоҳияти юксак, баркамол авлод тарбиясида ҳам инновацион ғоялар устувор аҳамият касб этади. Бундай усулда таълимни ташкил этиш ҳар бир педагог кадрлардан илғор ижодкорликни талаб этади. Зеро, Таълим тўғрисидаги Қонун ва Кадрлар тайёрлаш миллий дастури талабларидан бири жамиятимизга ватанпарвар, мустақил дунёқаврашга эга бўлган, интелектуал саолоҳияти юқори малакали кадрлар тайёрлашдир. Бу вазифа узлуксиз таълим тизимида фаолият юритаётган барча мураббий, педагог кадрлардан ўз устидан янада кўпроқ меҳнат қилиш, керак бўлса ўзини ислоҳ этишни ҳам тақазо қилади.\nИбн Сино баркамоллик ғояларининг ёшлар тарбиясидаги ўрни\n5 июл 2013, 03:30\nИбн Сино илмий маданият хазинасига улкан ҳисса қўша олган сиймолардан бири. У инсоннинг ҳам моддий, ҳам маънавий саломатлиги, инсон танаси ва руҳининг софлиги, инсоний қобилиятларнинг чексиз ривожи, одамларнинг маърифатли, ўзаро иноқ, меҳрибон бўлиши, маънавий ва илмий равнақ йўлида бирлашув ҳақидаги ажойиб инсонпарварлик ғояларни илгари сурган. Воқеликни маънавий ўзлаштириш инсонга хослигини Ибн Сино алоҳида таъкидлаган эди. Унинг фикрича, Аллоҳ инсонга шундай куч – қувват ато этганки, шу туфайли у эзгуликни ёмонликдан, интеллектуал етуклик, камолотни ёлғон яшиқ, гумроҳликдан фарқ қилади. Инсон ақлли мавжудот бўлгани учун табиатда алоҳида мавқени эгаллайди ва бошқа мавжудотлардан ажралиб туради. Ибн Синонинг бу фалсафий мулоҳазаси бугун ҳам ўз қийматини йўқотмаган. Бугунги кунда инсониятга дахлдор бўлган глобал муаммоларни ҳал қилишда одамлардан умуминсоний ахлоқ тамойилларига амал қилиш, ошкоралик, бағрикенглик, ҳамжиҳатлик, ақл-идрокини эзгу ишларга йўналтиришни тақозо этади. Чунки глобал муаммоларга тўғри ёндошув тараққиётни тезлаштиради, тинч-тотувлик ва ижтимоий барқарорликни таъминлайди.\nҒоявий-мафкуравий тарбиянинг айрим жиҳатлари\n5 июл 2013, 03:20\nКейинги йилларда ҳукумат маънавий ва маданий-маърифий ишларни амалга оширишга бевосита ёрдам кўрсатувчи давлат сиёсатини илгари сураётганлиги бежиз эмас, албатта. Тўғри йўлга қўйилган амалий тарбия миллий истиқлол мафкурасини, маърифий-маънавий, маданий тараққиёт йўлидаги барча ишларни амалга оширишни кафолатлайди. Бу ҳақда юртбошимиз шундай дейди: “… Миллий мафкурани онгимизга сингдирувчи амалий тарбияни йўлга қўйиш жамиятимизда соғлом муҳитни сақлаш билан баробар эканини англашимиз даркор”. Ҳозирги кунда глобаллашув жараёни ўзининг кўпгина жиҳатларига кўра зиддиятли жараён эканлигини намоён қилмоқда. Агар биз глобаллашувнинг манфий ва мусбат жиҳатларини билишни истасак, унда маданий, маънавий-ахлоқий жабҳага мурожаат қилишимиз лозим. Маълумки, ушбу соҳа ижтимоий ҳаёт ва фаолиятининг энг консерватив макони бўлиб, ундаги модернизациялашув жараёни анча мураккаб ва тасодифларга бой кечади. Бу жиҳат айниқса, глобаллашувнинг Ғарб маданияти, маънавий, ахлоқий анъаналари тарзида “ноғарбий маконлар”да яққол кўзга ташланади. “Табиийки, “оммавий маданият” деган ниқоб остида ахлоқий бузуқлик ва зўравонлик, индивидуализм, эгоцентризм ғояларини тарқатиш, керак бўлса, шунинг ҳисобидан бойлик орттириш, бошқа халқларнинг неча минг йиллик анъана ва қадриятлари, турмуш тарзининг маънавий негизларига беписандлик, уларни қўпоришга қаратилган хатарли таҳдидлар одамни ташвишга солмай қўймайди”. Ҳақиқатан ҳам маънавий қадриятларни менсимасдан ахлоқсизликни маданият деб билиб, уни “тарғиб” қилишга уринаётган кимсалар кам эмас. Мана шундай ҳолат ҳозирги кун ёшлари тарбиясига катта хавф солмоқда. “Биз фарзандларимизнинг баркамол руҳий дунёси учун, уларнинг маънавий-ахлоқий жиҳатдан етук, жисмонан соғлом бўлиши учун доимо қайғуришимиз, курашмоғимиз зарур”.\nЁшларни миллатлараро тотувлик руҳида тарбиялаш механизмлари\nИлм-фан 5 феврал 2013, 11:38\nУрганч Давлат университети тадқиқотчиси,\nМиллатлараро тотувлик — миллий истиқлол мафкурасининг асосий ғояларидан бири бўлиб, у муайян ҳудуд, давлатда турли миллат вакилларининг ҳамжиҳат яшаши, ҳамкорликда фаолият юритишини ифодаловчи тушунча. Ёки бошқача айтганда, миллатлараро тотувлик ғояси умумбашарий қадрият бўлиб, турли халқлар биргаликда истиқомат қиладиган минтақа ва давлатлар миллий тараққиётида муҳим омилдир.\nМиллатлараро тотувлик руҳида тарбиялаш шунинг учун ҳам долзарбки, бугунги кунда жамият ҳаёти ва кишиларнинг турмуш тарзини яхшилаш ва мустақил ривожланишни таъминлаш учун зарур бўлган иқтисодий, маънавий тушунча ва қадриятларни ўқувчиларга таълим жараёнини олиб бориш жараёнида сингдириш мумкин. У қуйидагилардан иборатдир:\nмиллатлараро тотувлик руҳида тарбиялаш\nЮсуф Сарёмий шеърияти. Ғоя ва образ (2-қисм)\nМаданият ва маърифат 28 март 2012, 16:01\nНақшбанд тариқатидагилар ислом оламининг жуда илғор ва ўрнак кишилари бўлганлиги маълум. Нақшбанд тариқатидагилар учун энг асосий бош масала – Руҳоният ва пок иймон, ишқ ва ахлоқ эди. Улар нафсларини покламоқ йўлида ибодат қилиб сажда этганлар, хилватга чекиниб чилла ўтирганлар, шавқ шаробидан қониб кўз ёш тўкканлар. Улар мол-дунё, шуҳрат ва мартаба бандалари эмас, Аллоҳ йўлига кирган озод йўлчилар бўлишган. Маъно ва ғояда ҳар бир мутасаввуф нияти ҳусни мутлақ билан қовушмоқ бўлганлиги учун ҳам Юсуф Сарёмий девонда ана шундай илоҳий ишқ дарди билан ўртанган мутасаввуфлар ҳаёти, тарихи ва тақдирига дахлдор ибратли ҳикоятларни сўзонли мисраларда ўзгача ларзали оҳангда тараннум этади:\nАнглади жон пардасидинким навойи иштиёқ,\nБу сабабдин чолдилар Довуд мусиқори ишқ.\nЧун «аналҳақ» барқи сўзониға жонин куйдуруб,\nГўй айлаб бошини Мансур осилғон дори ишқ.\nЕтти шаҳри ишқ кезган кўҳкў девонавор,\nОрифи биллоҳ Фаридуддин эрур Аттори ишқ.\nШоҳи Муҳйиддин ки, Жийлони тожи Авлиё,\nҒавсул Аъзам мири оламдўз аламбардор ишқ.\nПири Туркистон ўшал Султон Аҳмад Яссавий,\nЎлмай ўлуб ерга кирдилар бўлубон ёри ишқ.\nМахзани асрори ҳақ, яъни Жалолиддин Рум,\nШамси Табризий қўлидин топтилар тумори ишқ.\nХожаи Мир Баҳовуддини шоҳи Нақшбанд,\nЮрдилар кўйи муҳаббатда қаландарвори ишқ…\nИстиқболи нурли юрт\nСпорт 7 феврал 2012, 14:25\nФарзандларикелажагиниўйлайдиган, аждодларруҳи, авлодларистиқболиолдида юксакмасъулиятҳиссибиланяшайдиганхалқимизҳамишаёшавлодтаълимиватарбиясигажиддийэътиборқаратибкелган. Бу ҳақиқат неча мингйиллик тарихимиз давомида ўз тасдиғини топиб, улкан натижаларни дунёга намоён этган.\nЎзбекистон Республикаси Президенти Ислом Каримов бу соҳанинг ғоят долзарб аҳамиятини таъкидлар экан, жумладан, шундай дейди: «Албатта, таълим-тарбия – онг маҳсули, лекин айни вақтда онг даражаси ва унинг ривожини ҳам белгилайдиган, яъни, халқ маънавиятини шакллантирадиган ва бойитадиган энг муҳим омилдир. Бинобарин, таълим-тарбия тизимини ва шу асосда онгни ўзгартирмасдан туриб, маънавиятни ривожлантириб бўлмайди».\nСпорт 11 январ 2012, 18:54\n"Миллий истиқлол ғояси" фанининг мақсад ва вазифалари\nИлм-фан 3 ноябр 2011, 15:17\nМустақилликнинг дастлабки йилларидан бошлаб миллий истиқлол ғоясини шакллантириш халкимиз учун жуда муҳим эҳтиёжга айланди. Бу масала ўта долзарб ва катта ижтимоий аҳамиятга эга. Мафкура моҳияти, мақсади ва йўналишлари билан жамиятда миллий ғояларни рўёбга чиқаришга ҳамда унинг ҳаётбахш қудратини амалга оширишга ёрдам беради.\n«Миллий истиқлол ғояси» фанининг таълим тизимига жорий этилиши мамлакатимиз маънавий ҳаётида муҳим воқеа бўлди. Бу фан миллий истиқлол ғоясининг асосий тушунча ва тамойиллари, тарихий негизлари, илмий, фалсафий, дунёвий илдизлари, ўзига хос намоён бўлиш қонуниятлари ва хусусиятлари тўғрисида билим беради. Ушбу фанни ўқитишни тўғри ташкил қилиш, бу борада таълим-тарбиянинг анъанавий ва замонавий усулларидан фойдаланиш катта аҳамият касб этади.


Президент келишидан қўрққан шифохона раҳбарияти бемор болаларни юқумли касалликлар шифохонасига ўтказди\n11:00 / 12.08.2017\n11 август куни Кун.uz таҳририятига ўқувчиларидан бири мурожаат қилиб, Тошкент вилояти Олмалиқ шаҳар 3-сон болалар шифохонаси бир кун ичида капитал таъмирлаш учун ёпилиб, унда даволанаётган ёш болалар ва уларнинг ота-оналари шаҳардаги юқумли касалликлар шифохонасига кўчирилгани ҳақида маълум қилди. Мурожаат қилувчи отанинг таъкидлашича, Давлат раҳбарининг шаҳарга келиши маълум бўлганидан сўнг, шундай кескин ҳаракатларга қўл урилган. Унинг хавотир билдиришича, болалар юқумли касалликлар шифохонаси ҳудудига ўтказилса, шамоллаш ёки бошқа касалликлардан даволанаётган бемор болалар (улар орасида бир неча ойлик гўдаклар ҳам бор) бошқа бир жиддийроқ касалликни орттириб (юқтириб) олиши эҳтимолидир.\nКун.uz мухбири шу куни ҳолатни ўрганиш учун Олмалиқ шаҳрида 3-сон болалар шифохонаси ва шаҳар юқумли касалликлар шифохонасига бориб, ҳолатни ўрганди.\nДаставвал, ўқувчимизнинг айтган маълумотлари тасдиқланди. Ҳақиқатдан ҳам 3-сон болалар шифохонаси 10 август куни вилоят соғлиқни сақлаш бошқармаси раҳбарининг буйруғи билан кўчирила бошланган. Шу куннинг ўзида Олмалиқ комбинатидан ишчилар (йигитлар ва қизлар) “ҳашар”га келишган ва суриштирув кунидаги шифохона ҳолати қуйидагича эди.\nОлмалиқ шаҳар 3-сон болалар шифохонасининг 11 августдаги ҳолати\nБир кун аввалги ҳолатдан хабарсиз киши бу ерда капитал таъмирлаш ишлари бошланганига бир неча кун ёки ҳафта бўлган деб гумонга бориши шубҳасиз. Шу ерда кўчиш ишларини якунлаётган ҳамширалар билан суҳбатлашдик. Улар капитал таъмирлаш ҳақиқатдан ҳам кутилмаган воқеа бўлганини тасдиқлашди.\nБизни ажаблантирган нарса шу бўлдики, бундан аввал, улар Давлат раҳбари келишидан огоҳлантирилган ва Шавкат Мирзиёевнинг ушбу шифохонага кириб қолиши эҳтимоли туфайли шифохонанинг айрим таъмир талаб жойларини бўяш ва оқлаш ишларини (эътибор беринг, ишчилар эмас, ҳамширалар) бажаришган. Бу гапни шу шифохонада даволанаётган, айни вақтда юқумли касалликлар шифохонаси алоҳида корпусига кўчирилган бемор болаларнинг ота-оналари ҳам тасдиқлашди. Улар 3-сон болалар шифохонаси ҳамшираларининг жорий таъмирлаш ишларини бажарганларига гувоҳ бўлишган.\nБундан ташқари, келтирилган бўёқлар етмагани сабабли жорий таъмирлаш ўтказилган қаватлар ҳамширалари 25 минг сўмдан пул ҳам йиғилгани, йиғилган пулларга қўшимча тарзда бўёқлар харид қилинганини айтишди. Биз суҳбатлашган ҳамширалардан бирининг айтишича, 1989 йилда барпо этилган шифохона шу пайтгача таъмирланмаган ва уни капитал таъмирлаш ҳақида 2015 йилдан бери гап бўлган. Аммо, шу йил бошида ҳам капитал таъмирланар экан, деган гап кейинчалик, таъмирлаш 2018 йилга қолибди, деган гапларга алмашган.\nАммо, Президент Шавкат Мирзиёев шаҳарга келиши ҳақида хабар чиққач, ҳамширалар шифохонанинг у ер-бу ерини ямашга тушиб кетишган. 10 августда эса, кутилмаганда эрталаб йиғилиш ўтказилиб, унда вилоят ССБ раҳбари шифохона капитал таъмирланиши, шу муносабат билан тезда шаҳардаги юқумли касалликлар шифохонасига кўчишга буйруқ берган.\nБеморлар шу куннинг ўзида юқумли касалликлар шифохонасига кўчирилган. Бу ишнинг бир кунда бажарилганига қойил қолмай илож йўқ, албатта.\n“Биз учун, умуман ҳамма учун бу кутилмаган янгилик бўлди. Чунки, бир неча кун мобайнида биз жуда ёмон жойларни, ромларни бўяб, ойналарни тозалаш ишларини якунлаётган вақтда мажлисга чақиришиб, кўчиш буйруғини беришди”, - дейди ҳамширалардан бири.\nЮқумли касалликларга кўчирилган бемор болаларнинг ота-оналарига кўра, кўчиш тўсатдан амалга оширилгани сабабли бино тайёр ҳолатда бўлмаган. Айни вақтда ундаги хоналарда 8 тагача каравот (битта ётоқда бола ва она) қўйилган.\nАслида беморлар кўчирилган бино ҳам ҳавас қилгудек эмас\nОлмалиқ шаҳар юқумли касалликлар шифохонасига кўчирилган беморлар палатаси\nЮқоридаги масалалар юзасидан Олмалиқ шаҳар 3-сон болалар шифохонаси бош врачи билан гаплашганимизда, у бўёқлар учун пул йиғиш ҳолатларидан хабари йўқлигини айтиб, бундай бўлгани эҳтимолини рад этди. Унинг айтишича, капитал таъмирлаш аввалдан маълум бўлган. Бу борада Республика ва вилоят соғлиқни сақлаш мутасаддилари таъмирлашнинг смета-лойиҳаларини ҳам тузишган. Бош шифокорнинг сўзларига кўра, 3-сон болалар шифохонаси негизида йирик қурилиш ишлари амалга оширилади. Унинг ўрнида болалар шифохонаси, оилавий поликлиника ва алоҳида ажратилган ҳолда юқумли касалликлар шифохонаси жойлашади. У энг замонавий тиббий асбоб-ускуналар ва жиҳозлар билан таъминланади. Бош шифокор шу мақсадда 18 млрд сўм ажратилганидан хабардор экани, шундай экан кўчиш ва таъмирлаш тўсатдан бошланганини бемалол рад этишини таъкидлади. Капитал таъмирлашнинг Президент ташрифидан бир кун аввал бошланиши тасодифлигини билдирди. Чунки капитал таъмирлаш анча аввал режалаштирилган ҳамда шу масалада вазирликнинг юқори лавозимли мулозимлари ҳам бир неча бор келиб кетишган.\nТаҳририят мухбири юқумли касалликлар билан касалланмаган беморларниинг худди шундай касаллик билан оғриганлар даволанаётган шифохонага кўчирилиши қанчалик тўғри экани ва умуман юқумли касалликлар шифохонаси ва бошқа шифохоналарнинг биноларини бирлаштириш меъёрий ҳужжатларга мос экани ёки йўқлигини аниқлаш мақсадида Республика Давлат санитария-эпидемиология назорати билан боғланди.\nЎзини Республика ДСЭН эпидемиологи деб таништирган Азамат Рўзиев даставвал юқумли касалликлар шифохонаси биноси ва бошқа шифохоналар биноси бирлашиб кетишига ойдинлик киритди. Юқорида таъкидлаганимиздек, Олмалиқ шаҳар 3-сон болалар шифохонаси негизида капитал таъмирдан кейин 90 ўринли болалар шифохонаси, оилавий поликлиника ва 30 ўринли юқумли касалликлар шифохонаси бўлади.\nРўзиевнинг маълум қилишича, РДСЭНнинг 0292-сонли даволаш-профилактика муассасаларини лойиҳалаш, қуриш ва эксплуатация қилиш тўғрисидаги меъёрий ҳужжат талабига кўра, юқумли касалликлар шифохонасини алоҳида кириш-чиқиш йўллари, ҳудуди ва даволаш бўлинмалари билан бирга бошқа даволаш муассасаларидан ажратган ҳолда бир бинода ёнма-ён жойлаштириш мумкин.\nРўзиев иккинчи масалага тўхталар экан, алоҳида уқдиришича, бугунги кунда бўғма, шол, қизамиқ каби ҳаво-томчи йўли орқали юқадиган хавфли юқумли касалликлар РДСЭН марказларининг самарали фаолияти туфайли йўқотилган. Шу боис, зарурат бўлиб қолганда, бошқа даволаш муассасаларини ҳам алоҳида ажратган ҳолда юқумли касалликлар шифохоналарининг биноларида жойлаштиришга рухсат этилади. Бунда даставвал бинони санитар-эпидемиологик талабларга мувофиқ зарарсизлантириш талаб этилади.\nОлмалиқ шаҳар СЭН маркази мулозими бу ишлар талаб даражасида амалга оширилганини айтган бўлса, 3-сон болалар шифохонаси бош шифокори ҳам бу ишларга ўзи шахсан бош-қош бўлганини тасдиқлади. Шундай экан, айрим беморларнинг ота-оналари хавотирларига ўрин йўқ.\nP.S.: Ҳамширалар орасида ҳам фонд пули йиғиш борлиги, касаллик тарихи саҳифаларидан нусха кўчириш ва канцелярия маҳсулотлари учун 300-400 минг сўмлик маошдан пул ажратишлари, беморларга арзон дорилар ўрнига таркиби бир хил бўлса-да қиммат дорилар ёзилиб, уларнинг қутиси йиғилиши ва ҳакозолар кейинги мақола мавзуси!\nОлмалиқда қурол ўғриси ушланди\n12:40 / 11.04.2018\n15:25 / 21.02.2018\n1100дан ортиқ талабалар ўқув биносидан чиқарилмоқда\n00:10 / 04.02.2018


11 апрел 2021, Тошкент вақти: 12:58\nЎзбекистон расмийлари ҳамкорлик қайта тикланаётган ширкатлар орасида Visa ҳам борлигини айтмоқда.\nПрезидент Шавкат Мирзиёевнинг БМТ Бош Ассамблеясида иштирок этиш учун Нью Йоркка қилган сафари доирасида ўтказилган Ўзбекистон-Америка бизнес форуми пайтида АҚШ ширкатлари билан қатор шартномалар имзоланди.\nЎзбекистондаги нашрларнинг 27 сентябрда хабар беришича, бу борада Халқаро пресс клуб йиғилишида Ташқи иқтисодий фаолият миллий банки бошқаруви раиси Сухроб Холмуродов ва ташқи савдо вазири Элёр Ғаниев маълумот берди.\nСухроб Холмуродовга кўра, бундан 13 йил аввал Тошкент билан ҳамкорликни тўхтатган АҚШнинг Эксимбанки алоқаларни қайта тиклаш таклифини қабул қилган. Эксимбанк Ўзбекистонга Boeing самолётларини сотиб олишда молиявий ёрдам кўрсатишга тайер эканини билдирган.\nЭлёр Ғаниев эса Boeing ширкати билан яна икки дона Boeing 787 Dreamliner самолётини сотиб олиш бўйича музокаралар бўлганини айтди.\nҒаниевнинг билдиришича, Ўзбекистон кейинги 7 йил давомида АҚШнинг Nukem ширкатига 300 миллион долларлик уран концентратини етказиб бериш бўйича шартномани ҳам имзолади.\nХалқаро пресс клуб йиғилишида Холмуродов трансмиллий Visa ширкати Ўзбекистон билан ҳамкорликни кенгайтириш ниятида эканини ҳам маълум қилди. Миллий банк раисига кўра, Visa ширкати вакилларидан иборат ишчи гуруҳи 9 октябрда музокаралар ўтказиш учун Тошкентга келади.\nПрезидент Мирзиёеев 18-20 сентябрда БМТ Бош Ассамблеясида иштирок этиш учун АҚШга сафар қилган эди.


..:: ISLOM.UZ ::.. - ҒАРБ ОЛИМЛАРИНИНГ ИСЛОМ МАДАНИЯТИ ҲАҚИДАГИ ГУВОҲЛИКЛАРИ\nТарихда, шу жумладан, ғарблик тарихчиларнинг гувоҳликлари билан аввалги мусулмонлар ер юзида тарқалиб, халқларга Ислом даъватини етказганлар. Шу билан бир вақтда ўша ердаги ўзлари учратган илм-фан, маданият ва санъатни ўрганганлар. Уларнинг илмга бўлган қизиқиши шу нарсалар ёзиб қолдирилган манбалардан ўрганишга ундаган.\nМусулмонлар ўзлари кириб борган юртлардаги илмий китобларни бошқаларга ўхшаб йўқ қилиб куйдириб юборманглар, балки уларни тўплаб, катта-катта илмий марказлар қурганлар. Шу китоблар ёзилган тилларни билувчи кишиларни ёрдамга чақириб, уларни таржима қилдирганлар. Таржимонларга эса, қилган ишлари учун жуда катта миқдорда мол-дунё берганлар. Сўнгра эса, ўша китобларни ўқиб ўрганишга ва ҳаётга татбиқ қилишга бел боғлаганлар. Бу улкан ишларга уларга мусулмон подшоҳлар, амирлар ва давлатмандлар яқиндан ёрдам берганлар.\nШундай қилиб, грек ва римликлардан сўнг, илм султони мусулмонлар қўлига ўтган. Уларнинг олий ўқув юртлари барча халқларнинг фойда ва илм оладиган марказига айланган. Мусулмонлар табобатчилик, кимё, табиий фанлар, математика ва бошқа илмларнинг ривожланишига улкан ҳисса қўшганлар. Қуйида баъзи ғарб олимларининг бу ҳақдаги фикрларини эътиборингизга ҳавола қиламиз.\nНию-Йорк дорилфунунининг профессори Дрибер ўзининг «Илм ва дин ўртасидаги тортишув» номли китобида шундай дейди: «Мусулмонларнинг илм билан шуғулланишлари 638 йили Искандария шаҳрини қўлга олишларидан сўнг бошланган. Яъни, Муҳаммад пайғамбарнинг вафотидан 6 йил ўтгандан сўнг. Шу вақтдан бошлаб икки аср ўтмай грекларнинг барча илмий китобларини чуқур ўргандилар ва тўғри баҳоладилар. 813 йили Маъмун халифа бўлганидан сўнг, Бағдод шаҳри ер юзидаги илм пойтахтига айланди. Бу халифа Бағдодга беҳисоб китоблар тўплади, уламоларни йиғди ва уларга зўр ҳурмат кўрсатди».\nМуаллиф мусулмонларнинг табиий илмлардаги асарларини санаб бўлгандан кейин шундай дейди: «Агар биз бу улкан илмий ҳаракатнинг барча асарларини санамоқчи бўлсак, китобимизнинг чегарасидан чиқамиз. Мусулмонлар қадимги илмларни жуда ҳам ривожлантирдилар. Шу билан бирга ўзларидан аввал маълум бўлмаган илмларни кашф этдилар».\nБошқа бир жойда шундай дейди: «Мусулмонларнинг дорулфунунлари овруполик толиби илмлар учун доимо очиқ эди. Овруполик подшолар мусулмонлар диёрларига даволаниш учун борар эдилар».\nПрофессор Седилат ўзининг «Араблар тарихи» китобида шундай дейди: «Мусулмонлар ўрта асарларда илм, фан ва фалсафада ягона эдилар. Улар бу нарсаларни қадамлари қаерга етса, шу ерга тарқатдилар. Бу нарсалар улар орқали Оврупода ҳам тарқалди. Оврупонинг уйғониши ва тараққиётининг асосий сабабчилари ҳам мусулмонлардир».\nСосиолог профессор Густав Лугон ўзининг «Араб сивилизасияси» китобида шундай дейди: «Шарқ кўпгина халқларга бўйсунган - форс, рим ва бошқаларга. Бу халқларнинг сиёсий таъсири кучли бўлса ҳам маданий таъсири бўлмаган. Форс, Рим ва бошқа халқларнинг Шарқда қила олмаган ишларини араблар тезда ва ҳеч бир мажбур қилмасдан амалга оширдилар. Улар Мисрда нимани амалга оширган бўлсалар, байроқлари устида ҳилпираб турган Африка, Сурия, Форс каби бошқа юртларда ҳам амалга оширдилар. Улар йўл-йўлакай кириб ўтган Ҳиндистонда ҳам улкан таъсирларини қолдирдилар. Ҳатто, фақат савдо учун қадамлари етган Хитойда ҳам улкан таъсир кўрсатдилар. Тарихда бундай зўр таъсирга эга бўлган араблардан бошқа ҳеч бир халқ йўқ. Араблар билан алоқада бўлган халқлар уларнинг маданиятини қабул қилганлар. Арабларнинг Шарққа кўрсатган таъсири фақат диёнат, тил ва санъат билан чегараланиб қолмай, балки уларнинг илмий, маданий таъсирлари ҳам улкан бўлган. Араблар Ҳиндистон ва Хитой билан бўлган алоқалари давомида кўпгина илмий-маърифат таъсирини қолдирганлар. Овруполиклар эса бу нарсаларни нотўғри баҳолаб, Ҳиндистон ёки Хитой илмий ва маърифати деб атайдилар.\nАрабларнинг Шарққа бўлган таъсири улуғ бўлганидек, Ғарбга ҳам таъсирлари улуғдир. Оврупо ъивилизаъияси араблар олдида қарз-дордир. Арабларнинг Ғарбга бўлган аҳамиятини билиш учун араблар ўз ъивилизаъиясини Оврупога киритишдан аввал, у ерда аҳвол қандай эканлигини англамасдан олдин баҳолаш қийин. Агар IX мелодий асрга қайтадиган бўлсак, бу вақтда арабларнинг Андалусиядаги (Испания) маданияти ўз чўққисига чиққан эди. Шу вақтда Ғарбдаги маданият ўчоқлари ваҳший феодал помешчикларнинг қароргоҳи бўлиб, улар ўзларининг саводсизлигини ҳис қилгунича кўп вақт ўтди. Фақат XI - XII асрлардагина илмга рағбат пайдо бўлди. Оврупода жаҳолат кафанини устидан олиб ташлашни хоҳловчи одамлар пайдо бўлганда, арабларга қараб юзландилар».\nПрофессор Либри шундай деган эди: «Агар тарих саҳнасида араблар пайдо бўлмаганида Оврупонинг уйғониши бир неча асрларга орқага сурилар эди. Арабларнинг таржималари Оврупо дорилфунунларида олти аср давомида ягона ўқув қўлланмаси бўлиб келган. Айтиш мумкинки, арабларнинг баъзи бир илмдаги таъсирлари, мисол учун, тиббиётда, ҳозиргача давом этиб келмоқда. Ибн Синонинг китоблари ўтган асрнинг охирларида шарҳ қилинди».\nЮқоридаги гаплар овруполик уламоларнинг гаплари бўлиб, уларни келтиришдан мақсад шуки, Ислом жами инсониятни тараққиётга чорлайди ва, албатта, Ислом Аллоҳнинг дини бўлиб, инсон ўйлаб чиқарган нарса эмас.


Таълим 28 октябр 2020 192\nНафақат бир оила, балки ер сайёрасидаги ҳар бир мамлакатнинг гуллаб-яшнаши, ундаги яшовчи халқларнинг фароғати ҳам шак-шубҳасиз таълим ва тарбия туфайлидир.\nҲаёт оламида, шубҳасиз, тарбия сингари инсониятга таъсирли нарса йўқдир. Шу сабабдан қадимдан машҳур донишмандлар тарбия тўғрисида қимматли фикрларни ёзиб қолдирганлар.\nЁшлар тарбияси, уларни илмли ва ҳар томонлама етук қилиб вояга етказиш барча замонларда муҳим вазифа ҳисобланган. Мутафаккирларимиз томонидан ёзиб қолдирилган бундай нодир асарлар ўсиб келаётган ёш авлодни салбий иллатлардан асраб, ахлоқан пок, ҳақиқий инсон бўлиб етишишларига ундаган.\nАждодларимиз асрлар давомида севиб мутолаа қилган “Панднома”, “Сиёсатнома”, “Қобуснома”, “Ахлоқи муҳсиний”, “Ахлоқи жалолий”, “Ахлоқи носирий”, “Қонуни ҳикмат”, “Нигористон”, “Баҳр ал-улум”, “Качкўли султоний”, “Жовидони хирад”, “Бисту се ҳикмат”, “Ҳикоёти дилписанд”, “Одоб ас-солиҳин”, “Туркий “Гулистон” ёхуд ахлоқ” сингари асарлар шулар жумласидандир. Ушбу нодир асарларда аввал ахлоқ-тарбияга оид бирор сўз ва тушунчани изоҳлаб, кейин унга ўқувчи амал қилиш учун нақлий ва ахлоқий далиллар келтиради. Умуман уларнинг мазмун-мундарижаси, уларда илгари сурилган илғор ғоялар бугунги кунда ҳам ўз аҳамиятини йўқотмаган.\nХитой донишманди Сюн-Цзи “Чақалоқлар ҳамма ерда бир хил йиғлашади. Катта бўлганларида эса турли қилиқлар қилишади. Бу – тарбиянинг оқибати”, деб ёзган эди. Олмон файласуфи Иммануил Кант ўз асарида “Инсон фақат тарбия орқали инсон бўлади, унинг қандайлиги тарбиянинг натижасидир”, деган фикрни билдиради.\nТарбия борасида Саъдий Шерозий шундай мисраларни битган:\nТарбияга эътиборсизликнинг оқибати нималарга олиб келишини ўз вақтида Абдулла Авлоний куюниб, “Бугунги кунда жамиятимизнинг юзини қора қилувчи пасткашлар, ёмонлар, бебошлар, ўғрилар, гиёҳвандлар ва нашавандлар... кеча тарбияларига эътибор берилмаган болалардир”, деб ёзиб қолдиради.\nАдабиётшунос олим Абдурауф Фитрат “Халқнинг ҳаракат қилиши, давлатманд бўлиши, бахтли бўлиб иззат-ҳурмат топиши, жаҳонгир бўлиши, заиф бўлиб хорликка тушиши, фақирлик жомасини кийиб, бахтсизлик юкини тортиб эътибордан қолиши, ўзгаларга тобе ва қул, асир бўлиши болаликдан ўз ота-оналаридан олган тарбияларига боғлиқ. Болалар ахлоқий тарбияни муҳитдан оладилар, бошқача қилиб айтганда, болалар сувга ўхшайди, сув идишнинг шаклини олганидек, болалар ҳам муҳитнинг одоб-ахлоқини қабул қиладилар”, дейди.\nАлихонтўра Соғуний тарбия хусусида шундай ёзади: “Ёлғиз инсонга эмас, барча жонлик мавжудотларда таълим-тарбия таъсири кўз олдимизда кўрилиб, бунинг натижалари бутун дунёга тарқалиб турмоқда. Ўқитиш-ўргатиш буён турсин, суҳбат ўзи ҳам, суҳбатдошларга ўт билан сувдек тез ўтади. Шунинг учун ҳам ҳар кимга, суҳбат йўлдошларига қараб баҳо берилади”.\nДарҳақиқат, нафақат бир оила, балки ер сайёрасидаги ҳар бир мамлакатнинг гуллаб-яшнаши, ундаги яшовчи халқларнинг фароғати ҳам шак-шубҳасиз таълим ва тарбия туфайлидир.\nМаълумки, улуғ мутафаккир Абу Али ибн Сино меросида илм ва ахлоқ уйғунлиги масаласи алоҳида ўрин тутади. Алломанинг “Тадбири манзил” рисоласида тарбия масаласи кўпроқ таҳлил этилган. Хусусан, “Тадбири манзил”да инсон тайёр шахсий сифат, одат ва кўникмалар билан туғилмаслиги қайд этилади. Бундай хусусиятлар одамнинг ижтимоий ҳаётида секин-аста шахсий ва ўзгалар тажрибаси, аввалги аждодлар анъаналари, таълим-тарбия ўзгаларнинг таъсири остида шаклланади. Шахс камолотида ижобий фазилат ва одатларни қарор топтириш қанчалик қийин ва мушкул бўлса, маънавий қиёфага ёпишиб олган салбий жиҳат ва одатлардан халос бўлиш шунчалик мураккабдир.\nАллома наздида болалар тарбиясини барвақт бошлаган маъқул: “Бола тана бўғинлари барқарор бўлган, унинг тили тўғри, равон гапириш ва қулоқлари тинглаш ва ўзгалар сўзларини қабул қилиш ҳамда ўрганилаётган нарсага (табиий) мойиллик пайтдан бошлаб уни илмлар ва ахлоқ-одоб (асослари)га ўргатиб бориш лозим”.\nЮқоридагилардан шу нарса маълум бўлмоқдаки, ҳамма вақт тарбияда бутун иш нафақат ота-оналарга, балки гўзал ахлоқ ва илмий салоҳиятга эга бўлган устоз-муаллимларнинг саъй-ҳаракатига ҳам бевосита боғлиқ. Бунда ишни ташкил қилиш шаклларинигина эмас, айни пайтда, ишлашни тўғри йўлга қўйиш шартларини билиш ҳам муҳимдир.\nЎзбекистон халқаро ислом академияси докторанти,


Ош тузи нима учун йодланган бўлиши зарур\nЙод — инсон организмининг меъёрий фаолияти учун лозим бўлган элемент. У табиий равишда фақат маълум иқлим шароитида, кўпинча денгизга яқин минтақаларда ҳосил бўлади.\nЙод — инсон организмининг меъёрий фаолияти учун лозим бўлган элемент. У табиий равишда фақат маълум иқлим шароитида, кўпинча денгизга яқин минтақаларда ҳосил бўлади.Йод кам миқдорда учрайдиган ҳудудларда эса одамларнинг бу моддага эҳтиёжини етарли даражада қоплаш учун қўшимча чоралар кўриш талаб этилади.Аҳолининг соғлом турмуш тарзини қўллаб-қувватлаш ва жисмоний фаоллигини ошириш маркази директори Нодира Алиханова йод етишмовчилиги оқибатида келиб чиқадиган касалликлар ва уларнинг олдини олиш ҳақида сўзлаб берди.Бундан ташқари, тирноқларнинг табақаланиши, соч тўкилиши, тери қуруқлашуви, уйқучанлик, чарчоқ ҳам организда йод тақчиллиги аломатларидандир. Шу сабабли бу каби муаммоларнинг олдини олиш мақсадида дунёда ош тузини йодлаш амалиётидан кенг фойдаланилади.Организм учун керакли бўлган йодни турли денгиз маҳсулотларини истеъмол қилиш йўли билан олиш мумкин. Ош тузининг асосий таркибий қисми натрий бўлиб, у қон айланиши ва қон босимини бошқариш, асаб тизими ҳамда мушаклар орасидаги узвий алоқани таъминлаш вазифасини бажаради. Унинг иккинчи элементи бўлган хлор эса овқат ҳазм қилишга ёрдам беради.Организмдаги моддалар алмашинувини меъёрлаштириш учун кунига бир чой қошиқ – 5 грамм ош тузи истеъмол қилиш тавсия этилади. Қолаверса, у йод танқислиги касаллигининг олдини олишга ҳам хизмат қилади.Мамлакатда йодланган ош тузи “Аҳоли ўртасида микронутриент етишмаслиги профилактикаси тўғрисида”ги Қонун асосида ишлаб чиқарилади. Давлат стандарти талабларига кўра, ош тузи таркибида йод миқдори тоннасига 40 грамм миқдорда бўлиши белгилаб қўйилган.Сифатли ош тузининг қадоғида ишлаб чиқарган ташкилот номи, товар белгиси, маҳсулот номи, унинг нави ва янчилиш даражаси, ишлаб чиқарилган санаси, норматив ҳужжат номи, яроқлилик муддати, йодлаш қўшимчаси номи ҳамда йод улуши каби бир қанча маълумотлар акс этган бўлиши керак.Ош тузларининг сақланиш ҳарорати 28 даражадан ошмаслиги лозим. Қотиб қолган, нам тортган, бегона ҳидларга эга бўлган, яроқлилик муддати ўтган, қадоқлари бузилган ош тузларининг фойдали хусусиятлари йўқолган бўлади. Бундай маҳсулотларни истеъмол қилмаслик тавсия этилади.\n© Depositphotos / Ia__64Соль сыплется из солонки\nТирноқларнинг табақаланиши, соч тўкилиши, тери қуруқлашуви, уйқучанлик, чарчоқ ҳам организда йод тақчиллиги аломатларидандир.\nЙод кам миқдорда учрайдиган ҳудудларда эса одамларнинг бу моддага эҳтиёжини етарли даражада қоплаш учун қўшимча чоралар кўриш талаб этилади.\nАҳолининг соғлом турмуш тарзини қўллаб-қувватлаш ва жисмоний фаоллигини ошириш маркази директори Нодира Алиханова йод етишмовчилиги оқибатида келиб чиқадиган касалликлар ва уларнинг олдини олиш ҳақида сўзлаб берди.\n“Йод танқислиги ақлий заифликнинг асосий омилидир, — дейди Н. Алиханова. — Маълумотларга кўра, ҳар йили дунёда 38 миллионга яқин бола йод танқислиги хавфи билан туғилади. Қолаверса, бу модда етишмаслиги қалқонсимон без ва овқат ҳазм қилиш органлари фаолияти билан боғлиқ турли жиддий касалликларни келтириб чиқаради.\nБундан ташқари, тирноқларнинг табақаланиши, соч тўкилиши, тери қуруқлашуви, уйқучанлик, чарчоқ ҳам организда йод тақчиллиги аломатларидандир. Шу сабабли бу каби муаммоларнинг олдини олиш мақсадида дунёда ош тузини йодлаш амалиётидан кенг фойдаланилади.\nОрганизм учун керакли бўлган йодни турли денгиз маҳсулотларини истеъмол қилиш йўли билан олиш мумкин. Ош тузининг асосий таркибий қисми натрий бўлиб, у қон айланиши ва қон босимини бошқариш, асаб тизими ҳамда мушаклар орасидаги узвий алоқани таъминлаш вазифасини бажаради. Унинг иккинчи элементи бўлган хлор эса овқат ҳазм қилишга ёрдам беради.\nОрганизмдаги моддалар алмашинувини меъёрлаштириш учун кунига бир чой қошиқ – 5 грамм ош тузи истеъмол қилиш тавсия этилади. Қолаверса, у йод танқислиги касаллигининг олдини олишга ҳам хизмат қилади.\nМамлакатда йодланган ош тузи “Аҳоли ўртасида микронутриент етишмаслиги профилактикаси тўғрисида”ги Қонун асосида ишлаб чиқарилади. Давлат стандарти талабларига кўра, ош тузи таркибида йод миқдори тоннасига 40 грамм миқдорда бўлиши белгилаб қўйилган.\nСифатли ош тузининг қадоғида ишлаб чиқарган ташкилот номи, товар белгиси, маҳсулот номи, унинг нави ва янчилиш даражаси, ишлаб чиқарилган санаси, норматив ҳужжат номи, яроқлилик муддати, йодлаш қўшимчаси номи ҳамда йод улуши каби бир қанча маълумотлар акс этган бўлиши керак.\nОш тузларининг сақланиш ҳарорати 28 даражадан ошмаслиги лозим. Қотиб қолган, нам тортган, бегона ҳидларга эга бўлган, яроқлилик муддати ўтган, қадоқлари бузилган ош тузларининг фойдали хусусиятлари йўқолган бўлади. Бундай маҳсулотларни истеъмол қилмаслик тавсия этилади.


22:09 / 04.06.2017\nХитойнинг Гуанчжоу шаҳридаги CTF Finance Center молия маркази биносида дунёдаги энг тез лифт ишлай бошлади. Ўта тез ҳаракатланувчи лифт япон компанияси томондан яратилган ва юқорига соатига 75,6 км тезлик билан кўтарила олади. Лифт баландлиги 530 метрни ташкил қиладиган молия маркази биносининг томига 25 сонияда кўтарила олади.\nБу астромоник тезлик синов вақтида қайд этилди. Лифт амалиётда қўлланганда бироз секинроқ – 72 км/соат тезлик билан кўтарилади. Бу кўрсаткич ҳам рекорд ҳисобланади. Daily Mail нашрининг маълум қилишича, шу вақтгача дунёдаги энг тез лифт Шанхайда ўрнатилган бўлиб, 69 км/соат тезлик билан ҳааркатланган.\nГуанчжоудаги лифт тушаётганда икки баробар секинроқ ҳаракатланади: у 36 км/соат тезлик билан 1-қаватга бир дақиқада тушади.\nЯпонияда лифтдан фойдаланишнинг ҳеч қаерда ёзилмаган ўзига хос қоидалари\n01:12 / 06.05.2018\nГуанчжоуда мингдан кўпроқ дрон ёрдамида антиқа шоу намойиш қилинди\n18:40 / 10.12.2017


Тушда куёш курса туш табири куёш батафсил малумот\nQ - lotincha / Tushlar tabiri\nКуёш тушда курса нимадан дарак беради? тушдаги куёш инсон ҳаёт йўли ва келажагида муҳим аҳамиятга эга. Тушдаги куёш бу, бойлик, ҳурмат, обрў, мартаба, шон-шухрат демакдир. Кимда ким тушида, куёш унга бош эгиб сажда қилганлигини курса, ўнгида, сердавлат бўлиб, роҳатда яшашига далилдир.\nБундан ташқари тушдаги куёш, ўнгдаги, президент, подшох, султон, машхур ва илм эгаси рамзи ҳисобланади. Такдидлаш жоизки, бундай тушни янада аниқроқ табир қилиш учун, туш соҳибининг ҳозирги аҳволи муҳим рўл ўйнайди. Масалан: Сиёсат ичида юрган киши учун тушдаги куёш, бирон бир бошқарувга аралашуви деб табир қилинади.\nОлим кишилар учун бу туш, манфатга ишора беради. Оддий инсон учун тушдаги куёш, келажакда баҳт ва саодат кутишидан огоҳ этади. Турмуш қуриш арафсидаги кишилар учун, тушда кўрилган куёш, қуда томон ҳурматга эга кишилар эканлиги ҳақида огоҳ этади.\nКуёш тушда курса: Ванга табири\nТаниқли башоратчи Ванга тушдаги куёшни қуйидагича табир қилган. Тушда кўрилган куёш, эсли ва чиройли аёл демакдир. Бундан ташқари, рахбарлик ва халифаликга далолат беради. Бирон бир киши куёшга айланиб қолса, ўнгида, лавозими ошади ёки рахбарликга тайинланади. Куёш устига ўтириб олганини кўрган киши, лавозими юқори киши орқали ҳолатини яхшилаб олишига табир қилинади.\nБордию туш соҳибининг уйи устидан куёш чиқганлигини курса, яқин орада оила қуришига далолатдир. Агар куёш бирон бир кишинг бошидан чиқса, муҳим бир ишга қўл уришига табир қилинади. Бунинг акси бўлса, яни оёғи узра куёш кўтарилса, сердавлат бўлиб роҳат фароғатда яшашига далилдир.\nКуёш ва ой тутилиши туш табири\nБирон бир инсон ўз тушида куёш тутилганлигини курса, мартабаси ва обрўйи улуғ бир киши билан суҳбатда бўлади. Бордию ой тутилганлигини курса, вазир билан суҳбатдош бўлишига табир қилинади. Бир ривоятда келишича тушда куёш тутилиши, она ёки хотин вафотидир.\nТушдиа куёш ботишини кўрган киши, кичик қийинчиликлардан сўнг эришиладиган баҳтга муяссар бўлиши демакдир. Куёш нури подшоҳ, яни ҳукумдорнинг адолати дея табир қилинади.\nТушда куёш курса\nТуш табири куёш


Янгиланишларнинг мустаҳкам ҳуқуқий пойдевори / ADOLAT ижтимоий-сиесий газетаси\nЯнгиланишларнинг мустаҳкам ҳуқуқий пойдевори\nЎзбекистон ғоят мураккаб шароитда мустақилликни қўлга киритиб, 1992 йилда ўз мустақил Конституциясига эга бўлди. Бош қомусимизнинг биринчи бобининг ўзидаёқ мамлакат мустақил эканлиги, халқ манфаатлари устуворлиги, ўз давлат тили ва давлат рамзларининг мавжудлиги белгилангани унинг том маънодаги суверен демократик давлатнинг халқпарвар Конституцияси эканлигидан далолатдир. Шунингдек, Конституциямиз ўтган 26 йил давомида амалга оширилган ҳаётбахш ислоҳотларнинг асоси бўлиб хизмат қилди.\nБугунги кунда тараққиётимиз мезони ҳисобланган Ҳаракатлар стратегияси ҳам Ўзбекистон Республикаси Конституцияси негизида яратилган. Президент Шавкат Мирзиёевнинг Ўзбекистон Республикаси Конституцияси қабул қилинганининг 26 йиллигига бағишланган тантанали маросимдаги маърузасида айнан шу икки дастурий ҳужжат бўйича қилинган ишлар ва олдимизда турган долзарб вазифаларга эътибор қаратилди. Хусусан, маърузада амалга оширилаётган ислоҳотларнинг барчаси фуқароларнинг конституциявий ҳуқуқларини рўёбга чиқаришга қаратилгани, жамиятда ижтимоий адолат, ҳуқуқбузарликка нисбатан муросасизликни шакллантириш ҳамда аҳоли ўртасида ҳуқуқий онг ва ҳуқуқий маданиятни юксалтиришга алоҳида урғу берилди\nДарҳақиқат, инсон учун адолат тушунчаси азал-азалдан қадрли ва муқаддас бўлиб келган. Ахир ота-боболаримиз инсон ҳар нарсага чидаши мумкин, лекин адолатсизликка чидай олмайди, деб бежиз айтишмаган. Соҳибқирон Амир Темур ҳам ўз васиятида “Ўғилларим миллатнинг роҳати, саодатини сақламоқ учун сизларга қолдираётган васият ва тузукларни яхши ўқинг, асло унутманг ва татбиқ этинг. Миллатнинг дардларига дармон бўлмоқ вазифангиздир. Заифларни кўринг, йўқсилларни бойлар зулмига ташламанг. Адолат ва эзгулик қилмоқ доимий дастурингиз, раҳбарингиз бўлсин”, дея адолатнинг нақадар қудратли куч эканлигини қайд этиб ўтган.\nМамлакатимизда Президент Шавкат Мирзиёев бошчилигида амалга оширилаётган ислоҳотларнинг асосий йўналишларидан бири ҳам жамиятда ижтимоий адолатни қарор топтиришга йўналтирилган.\nБиргина таълим соҳаси, айниқса, асосий электоратимиз ҳисобланган ўқитувчиларнинг ижтимоий мақомини кўтариш бўйича амалга оширилган ишларнинг ўзиёқ ислоҳотлар шиддатининг қанчалик юқорилигига ёрқин мисол бўла олади. Бизда азал-азалдан ўқитувчилар, устозлар эъзозлаб келинган. Уларга отадек улуғ зот сифатида қаралган. Касб байрамлари орасида биргина “Ўқитувчи ва мураббийлар куни” республика миқёсида умумхалқ байрами сифатида нишонланиб, дам олиш куни, деб эълон қилингани мамлакатимизда ушбу соҳа вакилларининг қанчалик қадрланишини кўрсатади.\nАммо яқин-яқингача ўқитувчиларни ҳар қанча эъзозламайлик, байрам тадбирларида улуғламайлик, соҳа вакилларининг нуфузи тушиб кетганлиги бор ҳақиқат. Ваҳоланки, ривожланган давлатларнинг қай бирига қарамайлик, ўқитувчи касби энг обрўли, шу билан бирга, даромадли касблардан бири ҳисобланади. Бу эса ўз-ўзидан уларнинг таълим сифатига ижобий таъсирини ўтказмасдан қолмайди.\nКейинги йилларда жамиятда педагоглар қадр-қимматини ошириш, муаллимлар обрўсини юксалтириш омилларидан бири, шубҳасиз, улар меҳнатини муносиб рағбатлантиришдир. Айнан шу мақсадга қаратилган жорий йил 14 августдаги “Ёшларни маънавий-ахлоқий ва жисмоний баркамол этиб тарбиялаш, уларга таълим-тарбия бериш тизимини сифат жиҳатидан янги босқичга кўтариш чора-тадбирлари тўғрисида”ги Ўзбекистон Республикаси Президенти қарорини нафақат ўқитувчилар, балки бутун халқимиз катта мамнуният билан қабул қилиб олганини учрашувларда, тадбирларда кўп гувоҳи бўлдик. Ислоҳотлар натижасида ўқитувчиларнинг ойлик маошлари ўртача 34 фоиздан 64 фоизгача оширилди. Уларга турли мақсадларда имтиёзли кредитлар берилиши йўлга қўйилди. Энг асосийси, мактабдаги ҳар қандай ортиқча мажбурий меҳнатни йўқ қилиш, қоғозбозликни камайтириш, қўшимча педагогик юкламаларни тартибга солиш ва имкон борича ўқитувчиларга ишларида яхши шароит яратиб беришга алоҳида эътибор қаратилди. Бу эса барча соҳалар сингари мазкур соҳада ҳам ижтимоий адолат қарор топганининг далилидир. Шу боис эндиликда таълим, партиямиз сайловолди дастурида қайд этилганидек, фуқароларнинг комил шахслар бўлиб шаклланишига йўналтирилган, инсон омилини намоён этадиган, меҳнат бозори талабларига жавоб берадиган мутахассисларни етиштириб берадиган яхлит тизимга айланади.\nШунингдек, маърузада Конституциямизда эътироф этилган аҳолининг муҳим ижтимоий ҳуқуқи сифатида кафолатланган пенсия таъминоти келгуси йилларда ҳам энг долзарб масалалардан бири бўлиб қолиши қайд этилган эди. Жорий йил 12 декабрда имзоланган “Фуқароларнинг пенсия таъминоти тизими самарадорлигини ошириш ва пенсионерларни ижтимоий қўллаб-қувватлашни кучайтиришга оид қўшимча чора-тадбирлар тўғрисида”ги Ўзбекистон Республикаси Президентининг фармони билан 2019 йилдан бошлаб пенсия тўловининг юқори чегараси энг кам ойлик иш ҳақининг 8 баробаридан 10 баробарига оширилди ва барча ишлаётган пенсионерларга пенсиялар тўла миқдорда тўланиши жорий этилди. Бу эса республикада пенсияларнинг фақат ярмини олиб келаётган 78 минг нафардан ортиқ ёки 66 фоиз ишловчи кекса авлод вакилларига бўлган эътибор, уларни ҳар томонлама ижтимоий ва иқтисодий қўллаб-қувватлашнинг амалий ифодаси бўлиш билан бирга партия дастурида белгиланган ходимларга адолатли меҳнат шароитларини яратиш тамойилига тўла мос тушади.\nАлбатта, адолатга, инсон қадр-қимматини эъзозлашга, ҳар қандай ҳолатда ҳам ҳақиқатни қарор топтиришга қодир бўлган одил судлов тизимини шакллантирмасдан туриб эришиб бўлмайди.\nШу боисдан Президентимиз маърузада бу соҳа ҳақида алоҳида тўхталиб ўтди. Бугунги кунда юртимизда инсон ҳуқуқ ва эркинликларини қонуний ҳимоя қилиш бўйича салмоқли ишлар қилинмоқда. Жумладан, жорий йилнинг ўзида 1 минг 881 та жиноят иши далиллар етарли бўлмаганлиги сабабли тугатилди, судлар томонидан 590 нафар шахс оқланди. Ваҳоланки, бу рақам 2016 йилда 28 тани, 2017 йилда эса 263 тани ташкил этган. Шунингдек, 5 минг 462 нафар шахсга нисбатан терговда асоссиз қўйилган моддалар айбловдан чиқариб ташланган, 2 минг 449 нафар шахс эса суд залидан озод қилинган. Хуллас, судларда ишларни йиллар давомида қайта-қайта кўриш амалиётига бутунлай чек қўйилди.\nДарҳақиқат, Президентимиз қайд этганидек, судьяликка номзодларни танлаш, шахсий ва касбий сифатларини ўрганишнинг чинакам демократик ва ошкора тизимини жорий этиш лозим. Хусусан, жамоатчилик фикрини инобатга олган ҳолда, номзодларни судьялик лавозимига тавсия этиш тартибини қонун билан мустаҳкамлаб қўйиш жуда тўғри йўл деб ҳисоблаймиз. Бу борада Судьялар олий кенгаши қошида тузиладиган Судьялар олий мактабининг алоҳида ўрни бўлади. Айнан шу мактабда бўлажак судяларимиз онгида — адолат, тилида — ҳақиқат, дилида — поклик ҳукмронлик қилишига эришилади.\nШунингдек, маърузада Бош қонунимизни чуқур ўрганиш, англаш, ҳаётга жорий этиш ва унга сўзсиз амал қилиш – барчамизнинг шарафли бурчимиз эканлигига алоҳида урғу берилди. Асосий қонунимизнинг 48-моддаси билан барча фуқаролар зиммасига Конституция ва қонунларга амал қилиш, бошқаларнинг ҳуқуқлари, эркинликлари, шаъни ва қадр-қимматини ҳурмат қилиш мажбурияти юклатилган. Фуқароларимиз қачон қонунларга амал қила бошлайди, қачонки, уларда ҳуқуқий маданият етарли даражада шаклланган бўлса.\nБунинг учун, биринчи навбатда, аҳоли, айниқса, ёшлар ўртасида ҳуқуқий тарбияни кенг йўлга қўйишимиз лозим. Ўзбекистон “Адолат” социал-демократик партияси томонидан ҳар йили анъанавий тарзда ўтказилиб, Конституцияни ёд ва мукаммал билган ёшлар аниқланадиган ва рағбатлантириладиган “Конституция билимдони” кўрик-танлови ҳам ўзида шу мақсадни мужассам этган.\nАйни пайтда жамиятда ҳуқуқий маданиятни шакллантириш, қонун устуворлигини таъминлаш, ижтимоий адолатни қарор топтириш партиямизнинг бош ғоялари эканлигини инобатга олган ҳолда ушбу кўрик-танловни фақат мактабларнинг юқори синф ва коллеж-лицей ўқувчилари ўртасидагина эмас, бир неча ёш тоифасида ўтказишимиз ва унинг қамровини янада оширишимиз лозим, деб ўйлаймиз. Шу орқали партиямиз нафақат ўз ҳақ-ҳуқуқини талаб қилувчи, балки бошқаларнинг ҳуқуқларига путур етказмайдиган, бурчларини ҳам унутмайдиган чин маънода адолатли партия аъзоларидан иборат мустаҳкам кучга айланади.\nЎқитувчиси қадр топган, фарзандлари билимли, кексалари эъзозланган, судьялари адолатли, фуқаролари бурчли жамият эса, ҳақиқий маънодаги келажаги буюк демократик ҳуқуқий давлатнинг асоси бўлиб хизмат қилади.\nЎзбекистон “Адолат” СДП Сиёсий Кенгаши раиси ўринбосари\nҚонун устуворлигини таъминлашда жамоатчилик назора...\nМамлакатимизда инсон ҳуқуқ ва эркинликлари олий қадрият сифатида улуғланади.\nХалқ билан мулоқотнинг янги тизими ёхуд эзгулик йў...\nМамлакатимизда мустақилликнинг дастлабки йиллариданоқ ҳуқуқий демократик давлат, эркин ва адолатли фуқаролик жамияти қуриш йўлидаги мақсадлар изчил...\nИнсонни эзгуликка чорлаш динимизнинг асл моҳияти...\nПрезидентимиз Шавкат Мирзиёев ташаббуси билан республикамиз маънавий ҳаётида ҳам кенг кўламли янгилик ва ўзгаришлар юз бермоқда....\nБоғча зарур жиҳозлар билан таъминланди...\nПартиянинг “Адолат – қонун устуворлигида” лойиҳаси доирасида ўтказилаётган учрашувлар ўз самарасини бермоқда....


Франциянинг Париж ва бошқа шаҳарларида тартибсизликлар давом этмоқда.\n03 март 2021, Тошкент вақти: 20:03\nБугун тунда ёшлар 750га яқин автомашинани ёқиб юборган. Бир неча биноларга ўт қўйган. Қуролли ҳужумлар ҳақида хабарлар бор. Ҳужумларда гумон этиб 250 одам хибсга олинган. Тўққиз кун аввал Парижда бошланган тартибсизликлар, эндиликда Марсель, Ницца, Тулуза, Руан, Лилль шаҳарлари бўйлаб ёйилган. Талон-тарожлар асосан Франциянинг араб ва африкаликлар яшовчи камбағал мавзеларида рўй бермоқда.\nАйни пайтда Франциянинг тартибсизликлар рўй берган шаҳарларида талон-тарож тўхтатилиши талаби билан тинч намоишлар бўлиб ўтди. Унда Олно-су-Боа шаҳри хокими Жерар Годрон ҳам қатнашди.\n"Мен бу шаҳарнинг хокими бўламан. Етар шунча аҳмоқлик. Мен бутун Францияга тартибсизликларга алоқаси йўқ одамлар ҳам борлигини ва уларнинг бу тартибсизликлардан тоқати-тоқ бўлганини билдириб қўймоқчиман", - деди Жирар Гордон.\nТинч намоиш қатнашчиларидан бири бўлган Аҳмад Бузини тартибсизликлардан тоқати-тоқ бўлганини гапиради.\n"Тутун хиди, автомобил ўғирликлари ҳаммаси жонга текди. Бунга чек қўйилиши керак", - дейди оддий франциялик.\nБугун Франция бош вазири Доминик де Уилпен ҳукумтнинг саккиз муҳим вазирини йиғиб тартибсизликларга чек қўйиш масаласини мухокама этган. АҚШ Давлат департаменти ўз фуқароларига Франциянинг тартибсизликлар рўй берган қисмларига бормай туришликни тавсия этган.


Time журнали ўз тарихида биринчи марта «Йил боласи»ни танлаб олди. Бу йўналиш экофаол Грета Тунберг шарофати билан юзага келган: у 2019 йилда журнал томонидан «Йил одами» дея эътироф этилган биринчи ўсмирга айланган эди. Time унинг тенгдошлари ва ундан кичик бўлганлар учун атайлаб янги йўналишни жорий этишга қарор қилди.\nДенверлик Гитанжали Рао бир неча соҳаларда, шу жумладан, ичимлик сувини топишда ёрдам берувчи қурилма, кибер-безориликни сунъий онг ёрдамида аниқловчи мобил илова ихтиро қилиб, жамоатчилик назарига тушганди.\nГитанжалининг айтишича, у бошқаларни дунё миқёсидаги муаммоларга ечим топа олишга илҳомлантиришни истайди. Гитанжали 5000 нафар америкалик болалар орасидан 5 финалчи танлаб олинган танлов ғолиби бўлди.\nУ ва қолган тўрт финалчига жума куни ТВ орқали мукофотлар топширилади. Актриса ва гуманист Анжелина Жоли билан суҳбатда Рао шундай дейди: «Мен сиз кўрган олимларга ўхшамайман. ТВда мен кўриб ўрганган олимлар одатда кекса оқ танли эркак бўлади. Мақсадларим ўзгарди. Энди мен нафақат муаммоларга ечим топиш, балки одамларни илҳомлантиришни ҳам истайман. Тажрибамдан келиб чиққан ҳолда ўзингга ўхшаган одам йўқлигини кўриш осонмас. Бинобарин, мен шуни қила олдимми, сиз ҳам қила оласиз, ҳар ким қила олади, демоқчиман».\nTime журнали 1927 йилдан «йилнинг фахрли инсони»ни аниқлашни йўлга қўйган. Кейинчалик у «йил одами»га ўзгарди. Мана энди «йил боласи» номинацияси ҳам жорий қилинди.\nЎтган йили Грета Тунгберг 16 ёшида «йил одами» бўлган энг ёш лауреат бўлганди.


Тоғли ҳудудларда ёғаётган кучли ёмғир Жиззах вилоятида сув тошқини келтириб чиқарди\nЖиззах вилоятидаги сув тошқини оқибатлари маълум бўлди\n4 May 23:50 Ҳодисалар\nЖИЗЗАХ ВИЛОЯТИ СУВ ТОШҚИНИ фавқулодда вазиятлар вазирлиги ҲОДИСАЛАР\nЖиззах вилоятида кучли ёмғир туфайли сув тошқини содир бўлди, оқибатларини бартараф этиш учун Фавқулодда вазиятлар вазирлигининг қутқарувчилари жойларга жўнатилди.\nБугун, 4-май куни Жиззах вилоятининг Зомин туманининг тоғли ҳудудларида кучли ёғингарчилик натижасида Пишогар, Аччи ва Шўрча қишлоқлари ҳудудидан ўтувчи дарёларда сув тошқини кузатилиб, оқибатида бир неча километр сув тошқинлари кузатилди. Жиззах-Зомин ёʻлини сув босган.\nШунингдек, Қўнғли қишлоғида яшовчи 20 ёшли Э.Н. Қиз жабрланмаган, ҳозир унинг ҳаёти хавф остида эмас.\nИИБ ходимлари Тошкентда журналистни калтаклашди\nЖиззах вилоятидаги сув тошқини оқибатида жабрланган қишлоқлар кўчалари, ҳовлилари ва аҳоли уйлари сув остида қолган. Фавқулодда вазиятлар вазирлигининг ҳудудий бўлинмаси ходимлари сув босган кўча ва уйларни текшириб, йул ҳаракати хавфсизлигини таъминлаш йул ҳаракати хавфсизлиги ходимлари томонидан назоратга олинмоқда.\nАёлга ўғрилик қилган ўғри қўлга олинди\nҚамчиқда авария: бетон аралаштиргич ариқга ағдарилиб кетди


Ҳабибнинг устози: “Пул Ҳабибни ўзгартирган” | Qalampir.uz\nҲабибнинг устози: “Пул Ҳабибни ўзгартирган”\nСпорт\t16 Август 14:46 20546\nЕнгил вазн тоифасида собиқ UFC чемпиони Ҳабиб Нурмуҳамедовнинг устози Хавьер Мендес ўзининг энг яхши шогирди бўлган Ҳабиб ҳақида илиқ фикрлар билдирди. Мураббий “championat.com” нашрига берган интервьюсида Ҳабибга пул қандай таъсир қилгани, шоҳсупага кўтарилган спортчиларга бу ўрнак бўлиши лозимлиги ҳақида гапириб берди.\n“Ҳақиқатдан ҳам пул Ҳабибни ўзгартиган. У янада саҳийга айланди, одамларга меҳрибон бўлиб қолди. У ҳамиша ҳам шундай бўлган, аммо пули кўпайганидан кейин яна ҳам саҳийлашди. Ҳабиб бу борада янги босқичга кўтарилди. Пул уни ижобий маънода ўзгартирди.\nКўпчилик спортчилар муваффақиятга эришиб, шоҳсупага кўтарилгач, юлдузлик касалига чалинади ва бу охир-оқибатда яхшилик билан тугамайди. Шу сабабли барча спортчилар Ҳабибдан ўрнак олишларини сўраб қолган бўлардим. Унинг ҳаракатлари таҳсинга сазовор”, дейди Мендес.\nМаълумот учун, Ҳабиб айни дамда UFC’даги фаолиятини якунлаган, у ҳозирда Маҳачқалъадаги маҳаллий клублардан бирида футболчи сифатида фаолият юритмоқда.\nUFC Ҳабиб Нурмуҳамедов Ҳабиб Хавьер Мендес\n25 Сентябрь 20:55 40490\n25 Сентябрь 09:33 30187\n25 Сентябрь 16:47 28682\n26 Сентябрь 18:14 28529\n27 Сентябрь 14:01 27253


Ҳар бир жамоанинг ўз кашфиёти бор ёхуд олий лига-2015да порлаб чиққанлар / CHAMPIONAT.asia\n22:14Карикатура от Омара Момани: Нужно больше трофеев! 0 21:54Суперлига. "Бухара" и "Динамо" разошлись миром 0 21:02Суперлига. "Металлург" сыграл вничью в Намангане 0 20:43"Ростов" - "Зенит". Известны стартовые составы 0 19:50Суперлига. АГМК проиграл на своем поле 0 19:05Суперлига. "Бухара" - "Динамо". Известны стартовые составы команд 0 18:01Суперлига. "Навбахор" - "Металлург". Известны стартовые составы команд 0 17:12АГМК - "Согдиана". Известны стартовые составы команд 0 16:29Кто рассудит матч АГМК - "Согдиана"? 0 11:17Поздравляем Азиза Нури! 0 21:56Суперлига. "Кызылкум" дома уступил "Сурхону" 0 21:53Суперлига. "Насаф" одержал победу над "Коканд-1912" 0 20:37"Крылья Советов" – "Спартак". Известны стартовые составы 0 19:07Суперлига. "Кызылкум" - "Сурхон". Известны стартовые составы команд 0 18:57Суперлига. "Насаф" - "Коканд-1912". Известны стартовые составы команд 0\nҲар бир жамоанинг ўз кашфиёти бор ёхуд олий лига-2015да порлаб чиққанлар\n10 дек 2015 19:00\nТеги : КашфиётларЖавоҳир СоҳибовИкром АлибоевРустам АшурматовАзизжон ҒаниевОтабек ҲайдаровБобур Искандеров Жасур Азимов\nНиҳоясига етган футбол мавсумида ўз жамоалари сафида порлаб чиққан ўйинчиларга тўхталиб ўтишни лозим топдик.\nУларнинг деярли барчаси жорий мавсум олий лигада дебютини ўтказишди. Айримлари илк йилидаёқ жамоасининг етакчиларидан бирига айланди. Қуйида шу ҳақда сўз юритамиз.\n“Пахтакор” – Жавоҳир Соҳибов\n“Шерлар” таркибида бу йил сўзсиз Жавоҳир Соҳибов кашфиёт бўлди. 20 ёшли футболчи учун ҳақиқатдан ҳам жорий мавсум омадли ўтмоқда. Олий лигадаги дебют мавсумидаёқ кўпчиликни эътиборини ўзига тортди. Жавоҳир Соҳибов олий лигада “Пахтакор” таркибида бу йил жами 23та ўйинда майдонга тушиб, жами 1849 дақиқа харакат қилди. “Шўртан” ва “Андижон”га қарши баҳсларда эса у ўз ҳисобига гол ёздириб қўйишга ҳам эришди.\nU-20 ёшлар терма жамоамизнинг сардори сифатида ҳам Соҳибов Янги Зеландия яшил майдонларида ўтказилган кичик жаҳон чемпионатида ўзини кўрсата олди. Унда етакчилик хусусияти мужассамлигини кўриш мумкин. Қолаверса Жавоҳир бу йил миллий терма жамоамиз сафида ҳам дебютини ўтказишга муваффақ бўлди ва ҳозирча у бош жамоамиз сафида 4та учрашув ўтказишга эришди. Шу боис Соҳибовни мавсум-2015 кашфиётларидан бири бўлди десак муболаға бўлмайди.\n“Локомотив” – Икром Алибоев\n“Темирйўлчилар” таркибида эса Икром Алибоевни кўрсатиш мумкин. Бунгача асосан ёшлар лигасида харакат қилиб келган футболчига Вадим Абрамов имконият берди. Иқтидорли ўйинчи ўз навбатида берилган имкониятдан унумли фойдаланиб қолишга харакат қилиб, ижобий хусусиятларини намойиш этишга уринди. Алибоев учун мавсум эсда қоларли бўлди. У олий лигадаги дебют мавсумидаёқ 25та учрашув ўтказиб, жами 1531 дақиқа майдонда харакат қилган. Шунингдек “Локомотив”нинг чемпионатдаги ашаддий рақиби “Пахтакор”га қарши баҳсда Икром рақиб дарвозасини ишғол этиб, жамоасига уч очко келтирганди. Шунингдек 21 ёшли футболчи “Шўртан”га қарши кечган ўйинда ҳам майдонни голсиз тарк этмади. Шунингдек Алибоев миллий терма жамоамиз сафида ҳам дебютини нишонлади. Ўз вақтида бош жамоамизга Миржалол Қосимов устозил қилганида “Локомотив”нинг ушбу футболчисини ҳам таклиф этиб, 2та баҳсда майдонга туширди.\n“Бунёдкор” – Рустам Ашурматов\nСергей Лушан “Бунёдкор” бошқарувини ўз қўлига олгач, ёшлар жамоасидаги бир қатор ўйинчилар асосий таркибга жалб этилди. Натижада бугунги кунга келиб асосий таркиб ўзаги деярли ёшлардан иборатлигини кўриш мумкин. Акрам Комилов, Достон Ҳамдамов, Забиҳилло Ўринбоев ўтган йилиёқ олий лига ҳавосидан баҳраманд бўлганди. Бу йил уларнинг қаторига Рустам Ашурматовни қўшиш мумкин. Жорий мавсумдан буён олий лигада ўйнай бошлаган Рустамнинг келжагини кўпчилик мухлис ва мутахассилар порлоқ дея эътироф этмоқда. Агарда юлдузлик касалига дучор бўлмасдан ўз устида ишлашни канда қилмаса, яқин орада 19 ёшли ҳимоячи миллий терма жамоада ҳам ўйнай бошлайди. Бу ҳақда унинг тоғаси Бахтиёр Аъзамович ҳам кўп айтиб, керакли маслаҳатларни бериб туриши шубҳасиздир. Рустам ҳам ёзда Янги Зеландияда ўтган кичик мундиалда ёшлар терма жамоамиз сафида харакат қилди. Олий лигада эса жами 11та учрашув ўтказди. Умумий ҳисобда 928 дақиқа майдонда харакат қилган. Ҳар бир ўйинда ўртача 84 дақиқа демакдир.\n“Насаф” – Азизжон Ғаниев\n“Насаф” устози ҳам мана бир неча йиллардан буён маҳаллий ёшларни асосий таркибга жалб этиб бормоқда. Рўзиқул Бердиевнинг бу йилги кашфиётларидан Азизжон Ғаниевни алоҳида кўрсатиш мумкин. Сабаби 17 ёшли футболчи бу йил нафақат ўз клубининг балки чемпионатимизнинг энг ёш ўйинчиси бўлди. Эътиборлиси ўтган йили ҳам Ғаниев ушбу номинация бўйича ғолиб чиққанди. Бундан хулоса қилиш мумкинки, олий лиганинг бошқа клубларида мураббийлар 1998 йил ёки ундан кичик бўлган футболчига унчалик ҳам ишонмаяпти. Бердиев эса Ғаниевни ўтган йили олий лигада дебютини ўтказишга имкон берганди. Бу мавсумда эса у 9та баҳсда иштирок этиб, жами 270 дақиқа харакат қилди.\n“Нефтчи” – Отабек Ҳайдаров\nЎтган йили биринчи лигада “Қўқон-1912” шарафини ҳимоя қилган Отабек Ҳайдаров сермаҳсуллик кўрсатгани сабабли жорий мавсум уни “Нефтчи” мураббийлари Фарғонага таклиф этди. Олий лигада бунгача ўйнамаган 24 ёшли футболчи “Нефтчи”да ўзини йўқотиб қўйгани. Аксинча айрим ўйинларда жамоаси учун муҳим голларни уриб берди. Хусусан Қўқонда “Навбаҳор”га қарши кечган баҳсда, Ҳайдаров захирадан майдонга тушиб, ғалаба келтирувчи тўпни киритганди. Шунингдек Фарғонада “Машъал” билан ўйинда ҳам Отабек шундай гол муаллифи бўлди. Лекин шунга қарамай мураббийлар унга кўп ҳам ишонч билдирмади. Натижада кўпроқ ўйин амалиётига эга бўлишни истаган футболчи давралар оралиғида ўзи учун бегона бўлмаган “Қўқон-1912” сафига бориб қўшилди. Айтиш керакки, Отабек иккинчи даврада ҳам жамоаси учун муҳим голларни киритди. Хусусан “Андижон” – “Қўқон-1912” (1:2) баҳсида дубл қайд этган Ҳайдаров кейинчалик “Локомотив”га қарши ўйинда ҳам захирадан майдонга тушиб, 2та тўп киритди ва бу билан у “темирйўлчилар”ни қимматли очколардан маҳрум этди. Ҳайдаровнинг чемпионатдаги умумий голлари сони 8тани ташкил этди.\n“Олмалиқ” – Дониёр Исмоилов\nИгорь Шквирин ўз анъанасига содиқ қолган холда ҳар йили иқтидорли футболчиларни кашф этиб боради. Бу йил мана шундай футболчи – Дониёр Исмоилов бўлди. Бунгача асосан биринчи лигада ўйнаган 21 ёшли футболчи “Олмалиқ” сафида олий лигада дебютини ўтказди. 7та учрашувда 3та гол Дониёрнинг дастлабки мавсуми учун қониқарли деб баҳолаймиз. Эътиборлиси унинг гол урган учрашувларида “Олмалиқ” дуранг қайд этган. Иқтидорли ҳужумчи бугунги кунда олимпия терма жамоамиз сафида БААдаги йиғинда иштирок этмоқда.\n“Машъал” – Ҳумоюн Муртазоев\n1992 йилда туғилган ушбу футболчи бунгача “Машъал”нинг биринчи лигадаги фарм-клуби ва ёшлар жамоасида ўйнаб келарди. Жорий мавсумдан бошлаб эса Ҳумоюн асосий таркибдан жой эгаллади. Хомяков ушбу ҳужумчига 21та ўйинда ишонч билдирди. Жами 1348 дақиқа майдонда харакат қилган. Ўз навбатида Муртазоев ҳам 6та гол уриб жамоасининг тўпурарларидан бири бўлди. Мавсум охирларига келиб эса 23 ёшли футболчи жарохат сабаб четга чиқиб қолди.\n“Навбаҳор” – Даврон Исоқов\nНаманганликлар таркибида бу йил кашфиёт ўйинчи дея бирорта ўйинчини танлашга бироз қийналдик. Сабаби мураббий штаби бу йил ҳам асосан ўтган мавсумдаги таркибдан фойдаланди. Иккинчи даврада “Косонсой”дан келиб қўшилган Даврон Исоқов бу йил “лочинлар” сафида олий лигада дебют қилган футболчи сифатида тарихга кирди. 26 ёшли футболчи 4та ўйинда, жами 94 дақиқа харакат қилган. Шунингдек ёшлар ҳақида гап борганида Муҳаммаджон Расулов ва Нодир Ашурматовни айтиш мумкин. Ушбу футболчиларга ҳам бу йил айрим ўйинларда ишонч билдирилди. Тоҳир Шамсиддинов ва Аъзам Алиев эса аллақачон элита ҳавосидан баҳраманд бўлган ўйинчилардир.\n“Металлург” – Зафар Сафоев\nМавсум бошида асосий посбон Маъмур Икромов “Локомотив”га кўчиб ўтгач, кўпчилик бу йил бекободликлар сафида Зафар Сафоевни порлаб чиқишига ишонмаганди. Дарҳақиқат 24 ёшли дарвозабон бу йил кучлилар сафида дебютини ўтказди. “Металлург” мураббийлар штаби Зафарга 17та ўйинда ишонч билдириб, жами 1530 дақиқа ўйнатди. Сафоевнинг қуруқ ўйинлари сони эса 4тани ташкил этди. Ўз дарвозасидан эса 23та тўп ўтказиб юборган. Иқтидорли голкипер жамоасининг кўплаб учрашувларида ажойиб сейвлари билан эсда қолди.\n“Қизилқум” – Бобур Искандаров\nНавоийликлар сафида бу йил барқарор ўйин кўрсатган Азизбек Усмоновни кашфиёт дея олмаймиз. Чунки 23 ёшли футболчи ўтган мавсумдаёқ олий лигада дебют қилишга муваффақ бўлганди ва бугунги кунда жамоасининг асосий таркиб аъзосидир. Кашфиёт сифатида Бобур Искандаровни танладик. 21 ёшли футболчи бунгача асосан ёшлар жамоасида харакат қилиб келаётганди. Ҳамиджон Актамов жорий мавсумдан буён Искандаровни асосий таркибга ҳам кирита бошлади. Натижада Бобур чемпионатда 11та ўйин (389 дақиқа) ўтказишга эришди.\n“Шўртан” – Мурод Ражабов\n1995 йилда таваллуд топган футболчини айтишларича катта футболда Жаъфар Ирисметов кашф этиб берган экан. Аввалига биринчи лигада “НБУ-Осиё” сафида ўйнаган Ражабовни кейинчалик “Шўртан” устози Мухтор Қурбонов Ғузор жамоасига олиб кетган. Бу йил мураббийлар штаби Муродга 16та учрашувда ишонч билдирди. Майдонда умумий ҳисобда 633 дақиқа харакат қилди. Ўз ҳисобига эса 2та гол ёздириб қўйди. “Навбаҳор” – “Шўртан” (4:2) ва “Шўртан” – “Қўқон-1912” (2:2) учрашувида тўп киритган. Мурод Ражабов бу йил олимпия терма жамоасидан ҳам чақирув ола бошлади.\n“Қўқон-1912” – Дониёр Усмонов\nҚўқонликлар таркибида бу йил олий лигада дебютини нишонлаган ўйинчилар сони кўп бўлди. Хусусан Дониёр Усмоновдан ташқари 30 ёшли ҳимоячи Ҳасанбой Эргашев ва 28 ёшли дарвозабон Руслан Матниёзовдир. Ўтган йили биринчи лигада иккинчи босқич тўпурари бўлган Дониёр Усмонов жорий мавсум ҳам “шунқорлар” сафида бўлди. 1994 йилда таваллуд топган Усмонов олий лигада дебют қилиш билан бирга олимпия терма жамоамизнинг йиғинларида ҳам бўлиб қайтди. Дониёр бу йил жамоаси сафида чемпионатда 25та учрашув ўтказиб, жами 1874 дақиқа харакат қилди ва 1та гол уришга эришди. Фарғонада “Нефтчи”га қарши кечган учрашувда ғалаба келтирувчи голни киритган Усмонов ўйин қаҳрамони бўлганди.\n“Андижон” – Турсунбой Ҳусанов\n27 ёшли футболчи илгари ҳам “Андижон” ёшлар жамоасида ўйнаган бўлсада, аммо бунгача олий лигада дебютини ўтказмаганди. Жорий мавсумнинг иккинчи қисмидан Турсунбой Ҳусанов “бургутлар” сафидан ўрин олди ва 10та ўйинда майдонга тушди. Ўнг қанот ҳимоясида ишончли харакатлари билан маҳаллий мухлисларни қувонтира олди дейиш мумкин. Очиғи, кўпчилик Ҳусановдан бу даражада ўйин кутмаганди, назаримизда.\nШунингдек андижонликлар сафида мавсум кашфиёти дея Фарҳод Бекмуротовни ҳам айтиш даркор. Шаҳрихонлик 21 ёшли футболчи жорий мавсумдан бошлаб, олий лигада ўйнамоқда. Бу йил мураббийлар Фарҳодни 5та ўйинда майдонга тушриди. Жами 228 дақиқа харакат қилган Бекмуротов 1та гол уришга ҳам эришди.\n“Бухоро” – Ислом Холиқов\nМавсумга Александр Мочинов бошчилигида тайёргарлик кўрган ва биринчи даврани айнан ушбу мураббий қўли остида ўтказган бухороликлар сафида бу йил кўплаб ёшлар харакат қилди. Биринчи даврада 20 ёшли Ислом Холиқовга 7та ўйинда ишонч билдирилди. Олий лигада дебютини ўтказган ушбу футболчи жами 307 дақиқа майдонда тўп тепди. Аммо кейинчалик Холиқовни учратмадик.\n“Сўғдиёна” – Санжар Риҳсибоев\nДаврон Файзиев бу йил ҳам асосий эътиборни ёшларга қаратди. Бунинг натижасида кўплаб футболчилар олий лигада ўйнай бошлади. Улардан бири Санжар Риҳсибоевдир. “Бунёдкор” ёшлар жамоасидан келиб қўшилган 22 ёшли футболчи бу йил жиззахликлар сафида 17та ўйин ўтказишга эришди. Жами 764 дақиқа харакат қилган Санжар 2та гол ҳам уришга эришди. Шунингдек кашфиётлар ҳақида гап борганида Санжар Рашидов билан Музаффар Музаффаровни ҳам бу борада алоҳида эътироф этиш лозим. Аммо улар ўтган йилиёқ олий лигада ўйнай бошлаганди. Жорий мавсум “Сўғдиёна”нинг марказий ярим ҳимоясида ушбу иқтидорли футболчилар катта ҳажмдаги ишни бажарди.\n“Динамо” – Жасур Азимов\nСамарқандликлар таркибида Жасур Азимов бошқаларга нисбатан ажралиб турди. 21 ёшли футболчи жами 19та ўйинда иштирок этиб, 1051 дақиқа майдонда харакат қилди. Шунингдек Отабек Зокировни ҳам айтиш жоиздир. Ўтган йили “Нефтчи” таркибида ўйнаган футболчи жорий мавсум “Динамо” таркибида 30та баҳсда майдонга тушгани таҳсинга лойиқдир.\nОтабек Шукуров и "Шарджа" - чемпионы ОАЭ! 0\nK-League. Команда Алибаева одержала победу 0\nЮжная Корея. Лига К2. Рустам Ашурматов попал в символическую сборную 10-тура 0\nЮжная Корея. Лига К2. Команда Ашурматова уверенно лидирует 0\nОАЭ. Сегодня "Шарджа" может оформить чемпионство 0\nКоманда Отабека Шукурова сыграла вничью 0\nПрезидент АФК поздравил Рустама Эмомали с избранием на пост президента CAFA 0


«В» гуруҳи, 3-тур. 22 октябрь, соат 23:45\nКриштиану Роналду (23)\nКарим Бензема (30, 41)\n90+2' Ўйин якунланди. "Ливерпуль" - "Реал Мадрид" - 0:3.\n86' Эмре Жан анча ноаниқ зарба йўллади\n84' "Реал"да учинчи ўзгариш: Марсело ўрнига Начо туширилди\n84' Вуууҳ, ўнг қанотдан етказилган тўпга Стерлинг яқин масофадан зарба бера олмади. Арбелоа тўпни майдон ташқарисига тепиб юборди\n83' Майдон эгаларининг навбатдаги бурчак тўпи самарасиз якунланди\n82' "Реал"да ўзгариш: Тони Кроос ўрнига Ильярраменди тушди\n81' Бугунги ғалабадан кейин "Реал" 9 очко билан амалда плей-офф масаласини ҳал қилиб қўяди. Боз устига, "Лудогорец" - "Базель" ўйинида ҳисоб очилмади ҳозирча\n80' Бенземанинг жарима майдончаси ичида йўллаган зарбаси ҳимоячидан ўтмади. Қайтган тўпга Модрич зарба берди. Посбон тўпни эгаллади\n80' Асосан "Реал" тўпни назорат қилиб, "эл-классико" олдина куч сақламоқда\n75' "Реал"да ўзгариш: Жароҳатидан фориғ бўлган Сами Хедира Роналдунинг ўрнига тушди\n72' "Ливерпуль" чап қанотдан ажойиб тарзда жарима майдончасига кириб келди. Стерлинг тўпни дарвозабон қаршисида турган шеригига узатди. У икки ҳимоячи орасидан ўтишга муваффақ бўлди, аммо офсайдда турган бошқа футболчи тўпга тегиб қўйди.\n70' "Энфильд" эгалари "Реал" мудофаасини ёриб ўтишга қийналишмоқда. Ҳозир Стерлинг 15 метрдан зарба йўллашнинг уддасидан чиқди. Касильяс тўпни юқорига уриб юборди\n67' "Ливерпуль"да учинчи ўзгариш: Коутиньо ўрнига Лазар Маркович туширилди\n66' "Ливерпуль"да ўзгариш: Хендерсон ўрнига Эмре Жан туширилди\n65' Дарвозабон майончаси олдида турган Роналдуга тўп етказилди. Ҳимоячи бир амаллаб тўпни майдон ташқарисига чиқариб юборди\n64' Эҳҳҳҳҳ, Криштиану дарвозабон билан яккама-якка вазиятда 5 метрдан тўпни дарвозага йўллай олмади. Тўп Миньоленинг оёғига тегиб, майдонни тарк этди! Тўп Роналдуга Иско ва Бензема орқали етиб келганди\n63' "Ливерпуль" бурчак тўпидан самара чиқара олмади\n62' "Ливерпуль" тўпни назорат қилди, аммо майдон марказида тўпни Роналду олдириб қўйишди. Криштиану Бенземага тўпни бериб, ўзи олдинга ўтаётганида ҳимоячилар Каримдан тўпни олиб қўйишди. Вазиятга етиб келган "Реал" етакчиси яна ўзи тўпни эгаллаб олди ва чап томондан кучли зарба берди. Миньоле тўпни қайтарди\n60' Марсело чап қанотдан жарима майдончаси ичига икки ҳимоячи орасидан ўтган ҳолда кириб келди ва тўпни Криштиануга узатди. Тўп сакраб кетгани боис уни ҳимоячилар эгаллаб олишди\n55' Бензема чап қанотдан жарима майдончасига кириб келди ва тўпни Роналду узатди. Ҳимоячи тўпни қайтариб юборди\n55' Модричнинг хатосидан кейин мезбонлар майдон марказида тўпни эгаллаб олишди. Раҳим Жеррардга тўпни аниқ етказа олмади\n53' Лаллана "қизиллар" ўйинини кучайтирди. У дарвозага 13 метрдан зарба йўллади. Пепенинг оёқлари орасидан ўтган тўпни Касильяс эгаллаб олди\n52' "Ливерпуль" кетма-кет иккинчи марта бурчак тўпини ўйин киритди. Баланд бўйли "Реал" ҳимоячиларри тўпларни қайтаришмоқда\n51' Иско ижросидаги жавоб зарбаси эса ҳимоячига тегиб ўз кучини йўқотди ва уни Миньоле эгаллаб олди\n50' Майдон эгаларининг ҳужуми хавфли бўлди. Мерсисайдлик футболчининг 14 метрдан йўллаган зарбаси йўлига Рамос ғов бўлди\n49' Бурчакдан тўпидан кейин "Реал" тезкор қарши ҳужумга ўтди. Марсело узатган тўп жарима майдончасидаги Роналдугача етиб келди\n49' "Ливерпуль" тўпни назорат қилди ва бурчак тўпи ишлади\n46' "Ливерпуль"да ўзгариш бўлди: Балотелли ўрнига Адам Лаллана тушди\n' Жамоалар майдонга чиқиб келишмоқда. Бироздан кейин иккинчи бўлим бошланади\n45+1' Вууууууҳ, "Реал"ни дарвоза устуни голдан қутқармоқда! Коутиньо 23 метрлардан зарба йўллади. Касильяс тўпга ташланди, аммо қўли етмади. Фақатгина дарвоза устуни....\n43' Вуууууҳ, "Ливерпуль" битта жавоб тўпини киритиш мумкин эди. Ўнг қанотдан Балотелли етказган тўпга Хендерсон зарба берди. Бурчакка кириб кетаётган тўпга Касильяс бармоқлари билан тегинишга муваффақ бўлди. Аммо Риццоли буни кўрмади ва бурчак тўпи бермади\n41' Бурчакдан етказилган тўпни Пепе кўкраги билан қайтарди, аммо зарба беришга улгурмади. Тўп ҳимоячига тегиб, Бенземага келиб тушди. Карим 2 метрдан тўпни дарвозага буриб юборди\n41' ГОООООЛ, Карим Бензема, 0:3!\n40' Бенземанинг узатмасидан кейин Криштиану чап қанотдан дарвозабон билан бирга-бир вазиятга чиқиб борди, аммо ортдан етиб келган ҳимоячи ундан тўпни олиб қўйиб, майдон ташқарисига чиқариб юборди\n38' Балотелли жарима майдончаси бурчагидан зарба йўллади. Тўп Пепега тегиб қайтди\n37' Томонлар бир мартадан ҳужум ташкил қилишди, вазият зарбагача етиб бормади\n34' Жеррард тўпни эгаллаб олиб, олис масофадан Балотелли томон узатди. Марио тўпга ета олмади\n30' Яна бир чиройли гол! Бурчак тўпини мезбонлар қайтаришди ва "Реал" тўпни эгаллаб олиб яна бир ҳужум ташкил қилди. Кроос узатиб берган тўпни Бензама бош билан зарба берди. Ўткир бурчак остида тўп дарвозабоннинг устидан ошиб ўтиб, дарвозага тушди\n30' ГООООООООЛ! Карим Бензема, 0:2!\n28' Роналду жарима майдончасининг ярим доираси чизиғидан зарба йўллади. Бироз ноаниқ\n27' Балотелли чап қанотдан тўпни жарима майдончасига етказди. Тўпга югураётган Стерлинг йиқилди. Пенальти йўқ\n23' Чиройли гол! Роналду Хамес Родригес билан девор ўйнади ва жарима майдончасига кириб бориб, тўпга битта тегишни ўзида олис бурчакни ишғол қилди.\n23' ГООООООЛ, Криштиану Роналду! 0:1!\n21' Бурчак зарбасидан кейин тўп Хамес Родригесга келиб тушди. Аммо унинг узатмаси анча ноаниқ бўлди\n20' "Мадрид" бурчак тўпи ишлади\n18' Сўнгги 3-4 дақиқа давомида меҳмонлар ҳужум ташкил қилишди, аммо дарвоза томон зарбалар берилмади\n14' Хамес Родригес юзидан жароҳат олди. Унга тиббий ёрдам кўрсатилди. У футболкасини алмаштириб, майдонга қайтяпти\n13' КЕйинги бурчак тўпидан кейин Касильяс тўпни қўлидан чиқариб юборди ва ҳимоячилар тўпни вазиятдан узоқлаштиришди\n13' Бурчакдан узатилган тўпни Роналду бош билан майдон ташқарисига чиқариб юборди\n12' Пепенинг оёғидан тўп майдонни тарк этди. Бурчак тўпи\n12' Бензема офсайдда қолди\n11' Жеррард 25 метрлардан зарба йўллади. Касильяс тўпни қайтарди, қайтган тўпни мадридликлар эгаллашди\n9' Жарима майдончасининг ўнг томонида Балотеллидан тўпни қабул қилган Стерлинг бир ҳимоячини алдади ва тўпни дарвозабон майдончасига узатди. Касильяс тўпни эгаллади\n8' Роналду чап қанотдан марказ томон ўтди ва аниқ зарба берди. Миньоле тўпни эгаллаб олди\n8' Дастлабки дақиқаларда мерсисайдликлар кўпроқ босим уюштиришмоқда\n6' Мезбонлар яхши ҳужум ташкил қилишди. Жарима майдончасида тўпни қабул қилган Раҳим Стерлинг офсайдда қолган экан\n5' Марселонинг қанотдан узатмаси ноаниқ бўлди\n4' "Ливерпуль" ҳужум ташкил қилди. ЧАп қанотдан етказиб берилган тўп жарима майдончаси ичида турган Хендерсоннинг қўлига теккани боис ўйин тўхтатилди\n2' Мезбонлар майдон марказида тўпни эгаллаб олишди, аммо олдинга интилган Балотелли шерикларига тўпни узатмади ва вазиятни қўлдан чиқарди\n1' Биринчи фол Роналдуга нисбатан ишлатилди. Майдон марказида\n1' Ўйин бошланди. Тўпни ўйинга "Ливерпул" киритиб берди! Бошладик!\n' Футболчилар ва ҳакамлар майдонда саф тортишганидан сўнг одатга кўра Чемпионлар лигаси мадҳияси янграйди\n' Ўйин бошланишига кўп вақт қолмади. Жамоалар майдонга чиқиб келишмоқда\n' Бугунги онлайн саҳифамиз орқали "Ливерпуль" ва "Реал Мадрид" жамоалари ўртасидаги ўйинни кузатиб борамиз\n' Европа чемпионлар лигаси гуруҳ босқичининг қоқ ўртасига етиб келяпмиз. 3-тур ўйинлари давом этади


Таъкидлаш жоизки, аввало, аҳоли саломатлигини асраш ва мустаҳкамлаш масаласи мустақилликнинг илк кунлариданоқ давлатимиз сиёсатининг устувор вазифасига айланганлигини инкор эта олмаймиз. Шундай экан, кейинги йилларда Ўзбекистон Республикаси Президенти Шавкат Мирзиёев томонидан соғлиқни сақлаш тизими, яъни инсонлар саломатлиги ва уларнинг турмуш фаровонлигига бўлган эътибор ва ғамхўрлиги, албатта, эътирофга моликдир.\nБунинг исботи сифатида айтиш лозимки, давлатимиз раҳбари ўтган давр мобайнида республикамиз ҳудудларига ташриф буюриб, барча соҳалар қатори тиббиёт тизимида ҳам ўз ечимини кутаётган муаммоларни кўздан кечириб, жойларда аҳолига ихтисослаштирилган тиббий ёрдам кўрсатиш муҳимлигини, шунингдек, замонавий қиёфа кашф этувчи шифо масканларини бунёд этиш, уларни сўнгги русумдаги аппаратуралар ҳамда малакали кадрлар билан таъминлаш таклифини берган эдилар. Хўш, шу ўринда ҳақли савол туғилади. Айни кунда ушбу мақсадга йўналтирилган фаолият ва вазифалар қай даражада амалга оширилмоқда?\nБир сўз билан айтганда, мазкур йўналишдаги ишлар республика миқёсида жадаллик билан амалга ошириб келинмоқда. Айниқса, тизимда белгиланган вазифалар доирасида ихтисослаштирилган илмий-амалий тиббиёт марказларининг филиалларида, қолаверса, шифо масканларида талаб даражасидаги ишлар янада такомиллаштириб, хорижий мутахассислар ҳамда маҳаллий шифокорларимиз ҳамкорлигида мураккаб операция жараёнлари, шу билан бирга, ёш, етук кадрлар учун маҳорат дарсларининг олиб борилаётганлиги аҳолига кўрсатилаётган тиббий хизмат сифатини ошириш баробарида, касалликларни эрта аниқлаш, тўғри ташхис қўйиш ҳамда даво муолажаларини ўз вақтида олиб боришда муҳим пойдевор бўлиб хизмат қилмоқда, десак муболаға бўлмайди. Ушбу ислоҳот жараёнларининг яна бир муҳим жиҳати шундаки, 2017 йилнинг 13 августида Ўзбекистон Республикаси Вазирлар Маҳкамасининг 6-сонли баённомасига асосан пойтахтимиздаги етакчи клиникаларда кўп йиллардан буён фаолият олиб бораётган юқори малакали профессорларни вилоятлардаги тиббиёт муассасаларига раҳбар лавозимларига тайинлаш, у ердаги ишлар самарадорлигини ошириш ҳамда жойларда мураккаб операция амалиётларни жорий этиш билан бирга, маҳаллий мутахассисларни илмий жиҳатдан салоҳиятли кадрларга айлантириш масаласи қўйилган эди. Ушбу баённома ижроси мамлакатимиз ҳудудларида қай даражада кетаётганлиги давлатимизнинг диққат эътиборида бўлиб келмоқда.\nМазкур жараёнларга янада ойдинлик киритиш мақсадида Республика ихтисослаштирилган онкология ва радиология илмий-амалий тиббиёт маркази Самарқанд филиалида олиб борилаётган фаолиятлар билан танишиш мақсадида, ушбу шифо масканига ташриф буюрдик.\n– Замонавий қиёфа кашф этган тиббиёт муассасасига кириб борар эканмиз, аввало, ҳудуддаги тозалик, манзарали ва мевали дарахтлар, анвойи гулларнинг гўзаллиги-ю, хушбўй ҳидлари, шунингдек, бемор ва фуқароларнинг тоза ҳаводан баҳраманд бўлишлари ҳамда дам олишлар учун яратилган шароитлар бизни бефарқ қолдирмади. Маъмурият ичкарисига кирганимизда эса жамоада соғлом муҳит барқарорлигига амин бўлдик.\nФилиал директори хонасига яқинлашганимизда котиба профессор Миржалол Жўраевни операцияда эканликларини айтди. Шунда биз у қандай операция, унинг жараёндаги ҳолати билан танишиш мақсадида операцион блок томон йўл олдик. Профессор Миржалол Жўраев раҳбарлигида 16 ёшли беморда меъда ости бези бош қисми ўсмаси ташхиси билан гастропанкреатодуоденал резекция амалиёт бажарилаётганлигини ва ушбу жараёнда бир жону-бир тан бўлиб, қўли-қўлига тегмай жараённи хушёрлик, диққат-эътибор ва масъулият билан бор малакасини бемор ҳаётини сақлаб қолишга бахшида этаётган оқ халатли фидойилар меҳнатига тан бердик. Ушбу мураккаб операция 6 соат давом этди ва муваффақиятли бажарилди.\nАмалиёт тугагач, Республика ихтисослаштирилган Онкология ва радиология илмий-амалий тиббиёт маркази Самарқанд филиали директори, II даражали "Соғлом авлод учун" ордени соҳиби Миржалол Жўраев билан суҳбатда бўлдик.\n– Миржалол Деҳқонович, 38 йил мобайнида Республика ихтисослаштирилган онкология ва радиология илмий-амалий тиббиёт марказидаги фаолиятингиз давомида бўлим шифокорлиги, кичик илмий ходим, бўлим бошлиғи, директор ўринбосари, директор, илмий раҳбарлик лавозимларида иш олиб борган экансиз. Албатта, бир жойда 38 йил бу каби масъулият сизнинг йиллар давомида машаққатли меҳнатларингизни баҳоловчи мезонга айланганини кўриб турибмиз. Шундай экан, 2017 йил сентябрь ойидан бошлаб Ўзбекистон Республикаси Вазирлар Маҳкамасининг баённомасига асосан марказнинг Самарқанд филиалига директор этиб тайинландингиз. Бу албатта, сизнинг меҳнатингизга бўлган ишонч. Шу кунга қадар шифо масканингизда қандай ишлар амалга оширилди? Келгусидаги режалар хусусида тўхталсангиз.\n– Мен аввало, ўз фикримни Президентимизнинг ушбу пурмаъно ибораларидан бошламоқчиман. "Тиббиёт халқ билан давлат ўртасидаги адолатли кўприкдир". Дарҳақиқат, бу шифохонамизнинг кундалик шиорига айланган бўлиб, жамоамиз ходимлари ўз фаолиятлари давомида бор билим ва илмий салоҳиятларини инсон саломатлигини сақлашдек эзгу ишларга қаратаяптилар. Мазкур шифо масканида иш бошлаганимда вилоят миқёсида онкологик касалликнинг кечиккан босқичлари 52 фоизни ташкил қилар эди. Муассасада беморлар учун деярли шароитлар яратилмаган, ҳудуд ҳовлиси эса талабга жавоб бермас, шунингдек, бинолар таъмирдан тўлиқ чиқарилмаган эди.\nАввало, аҳоли орасида саратон касаллигини эрта аниқлаш, кечиккан босқичларини камайтириш ва профилактика ишларини кучайтиришдан бошладик. Фаолиятимизни асосий долзарблиги бу – аҳоли орасида соғлом турмуш тарзининг аҳамияти тўғрисида тушунтириш ишлари олиб бориш билан бирга, тиббий маданиятни оширишга катта эътибор қаратдик. Бунинг баробарида вилоят аҳолисини пойтахт клиникаларига қатнашини камайтириш мақсадида юқори технологик жараёнлар ҳамда моддий техника базасини ривожлантириш масалаларини йўлга қўйдик. Шунингдек, 2 йил давомида мураккаб операцияларни амалга оширган ҳолда малакали кадрлар сонини кўпайтириш муҳим вазифаларимиздан бирига айланди. Илмий-амалий клиникалар билан ҳамкорлик ишлари йўлга қўйилмоқда. Фаолият бошлаганимизда жамоада 300 нафар ходим бўлган бўлса, айни кунда улар сони 400 тага етди.\nАйтишим муҳимки, вилоятда онкологик касалликларни кечиккан босқичлари 52 фоиздан 48,3 фоизга тушди. Хасталикни барвақт аниқлаш 48 фоиздан 51,7 фоизга кўтарилди. Бу кўрсаткичларни таҳлилига келадиган бўлсак, асосий ишимизни профилактикадан бошлаб, тузилган жадвалга мувофиқ 5 нафар малакали мутахассис ҳафтанинг ҳар шанба куни туманларга чиқиб, қишлоқ врачлик ва қишлоқ оилавий поликлиникалри ҳамда маҳаллаларда аҳолини чуқурлаштирилган тиббий кўрикдан ўтказадилар, куннинг иккинчи ярмида фуқароларга сут бези, бачадон бўйни, меъда саратони, хавфли лимфома ва тери саратони касалликлари бўйича аҳоли орасида маърузалар қилдилар. Шунингдек, ҳар ойнинг охирги чоршанба куни 25 нафарга яқин етакчи мутахассислар туманларга чиқиб, назоратда турган ҳамда мурожаат қилган фуқароларни чуқур тиббий кўрикдан ўтказиб, уларда УТТ, эндоскопия, фидрогоскопия, колпаскоп каби аппаратлар ёрдамида текширувлар олиб боришади. Шу куннинг ўзида кечки соат 03-05 гача профессорлар томонидан ҳокимият вакиллари, хотин-қизлар қўмитаси, маҳалла фаоллари ҳамда 10 нафардан кам бўлмаган маҳалла вакиллари иштирокида мактаб, лицей биноларида 300-400 нафардан ортиқ аҳолига онкологик касалликларнинг келиб чиқиш сабаблари ва унинг олдини олиш ҳамда профилактик тадбирлар тўғрисида маълумотлар бериб борадилар.\nМаслаҳат поликлиникамиз 80 қатновга мўлжалланган бўлиб, 2017 йилда 70 та қатнов амалга оширилган бўлса, 2018 йилда 230 та қатнов қабул қилинди. Вилоятда аввал бажарилмаган 8 турдаги юқори технологияли операция жорий этилди. Бир йил ичида меъда, жигар, қизилўнгач, ўпка, кўкс оралиғи, қорин парда ва қорин орти соҳасидаги ўсмалар каби 240 дан ортиқ мураккаб операциялар муваффақиятли амалга оширилди. Шундай экан, аҳоли орасида пойтахт клиникаларига мурожаат этиш ва қатнов кўрсаткичлари кескин камайди. Шу ўринда айтишим жоизки, маҳаллий кадрлар ичида етук мутахассислар танланиб, улар томонидан амалиётлар мустақил бажарилмоқда. Тиббиёт муассасамизда тажриба алмашиш мақсадида ҳамкорлик ишлари кенг йўлга қўйилган. Жумладан, Ҳиндистон, Туркия, Россия, Югославия, Корея, Исроил, Польша каби давлатлар билан ҳамжиҳатликда фаолият юритиб келмоқдамиз. Бунинг натижасида 16 нафар маҳаллий кадрларимиз ушбу давлатларнинг етакчи клиникаларида бўлиб, малака ошириб қайтишди, шу билан бирга соҳага оид янгиликларни тадбиқ қилишмоқда. Бундан ташқари, Англия, Америка ва Германия давлатларининг нуфузли клиникалари мутахассислари филиалимизга ташриф буюриб, маҳорат дарсларини олиб боришди. 2017 йилда 3 нафар ёшлар таянч докторантурага қабул қилиниб, айни кунда илмий изланишлар олиб боришмоқда. Улардан 2 нафари ҳозирда Н. Блохин номидаги Россия онкология марказида илмий фаолиятини давом эттирмоқда.\nЯнги инновацион ғоя киритиш доирасида сут бези саратони бўйича 10 нафардан ортиқ беморга микрохирургик усул билан лимфавеноз анас-тамозлар қўйиш махсус катталаштирувчи микроскоплар ёрдамида ўтказилмоқда. Ушбу жараёнлар муваффақиятли амалаг оширилди. Ушбу жараёнлар муваффақиятли амалга оширилмоқда.\nДавлат бюджети томонидан филиалнинг маъмурият ва бўлимлари замонавий типда таъмирдан чиқарилди. Бунинг баробарида, иммуногистохимия лабораторияси, ошхона, кир ювиш ва архив хоналари ҳам тўлиқ реконструкция қилинди ва давр талаби асосида мослаштирилди. Бино ҳудудида ободонлаштириш ва кўкаламзорлаштириш ишларига катта эътибор қаратилган.\nКелгусидаги режалар бўйича 2019 йилда 140 қатновга мўлжалланган замонавий поликлиника қуриш кўзда тутилган бўлиб, айни кунда лойиҳа сметалари олиб борилмоқда. Бундан ташқари, филиал қошида 50 ўринли хоспис биносини қуриш мақсадида бино ажратилган бўлиб, реконструкция лойиҳалари кўриб чиқилмоқда. Яна олдимизга қўйилган муҳим вазифаларидан бири филиалга МРТ, ангиография аппаратларини олиб келиш, шу билан бирга, иммуногис-тохимик лабораторияларни ташкил қилиш мўлжалланган. Яқин ойларда брахитерапия ҳамда гистанцион гамма терапевтик аппаратлари келиши кутилмоқда. Бундай имкониятларнинг фаолиятга киритилиши ишлар самарадорлигини кескин оширади, тўлақонли ташхислаш-даволаш стандартларига ўтишни таъминлайди.\nБўлимлар фаолияти билан танишиш чоғида мажлислар залида ўтказилаётган йиғилишга кўзимиз тушди. Унда тиббиёт муассасасида хизмат қилаётган ҳамширалар куннинг долзарб мавзуларига бағишланган семинарда иштирок этаётган эканлар. Улар билан суҳбатда бўлганимизда ўрта тиббиёт ходимлари давлатимиз томонидан меҳнатларига бўлган эътибордан мамнунликларини изҳор этиб, аҳоли саломатлиги йўлида астойдил меҳнат қилиш, асосий вазифалари эканлигини таъкидладилар.\nБўлимлардаги беморлар ётган хоналарга кирганимизда шинам, ёруғ ҳамда барча имкониятлар мавжудлиги бизни бефарқ қолдирмади. Айниқса, ҳар бир хона замонавий совутгич, телевизор, кондинционер каби маиший техникалар билан таъминланган. Беморлар билан суҳбатда бўлганимизда улар яратилган шароитларлар миннатдор эканлигини эътироф этишди. Бугунги кунда тизимда архив масалаларига катта эътибор қаратилаётганлиги бежиз эмас. Чунки, тиббиётнинг ўзига хос талаблари, сир-синоатлари йиллар ўтсада, оқ қоғозга муҳрланиб қолади. Шу боис, бу каби меъёрий ҳужжатларни кўз қорачиғидек асраш муҳимдир. Шундай экан, мазкур шифохонада ана шундай архив материалларини сифатли ва узоқ муддатга сақлаш учун алоҳида техник талабларга мос архив хонасини ҳам кўздан кечирганимизда у ердаги саранжом-саришталик диққатимизни ўзига тортди. Шу билан бирга, кир ювиш хонасининг ҳам янги таъмирдан чиқарилганлиги ҳамда замонавий маиший техникалар билан таъминланганлиги ва унда ўз ишини пухта билган ходимлар ишлаётганлигини гувоҳи бўлдик.\nФилиал фаолияти билан танишиб чиқар эканмиз, беморлар учун яратилган барча шароит ва имкониятлар бугунги замон талабига жавоб беришига ишончимиз комил бўлди. Айниқса, бўлимларнинг ўзига хос таъмирдан чиқарилганлиги, жиҳозларнинг мавжудлиги, тозалик ва озодалик ҳамда тиббиёт ходимларининг касбига бўлган интилиши, хушмуомалалиги, қолаверса, илмий салоҳият йўлидаги изланишлари шифо масканининг эртанги келажаги ёруғ эканлигини кўрсатиб турибди.\nШундай экан, қалби эзгуликка йўғрилган халқ саломатлиги йўлида астойдил бел боғлаган Республика ихтисослаштирилган онкология ва радиология илмий-амалий тиббиёт маркази Самарқанд филиали директори, профессор Миржалол Жўраевга ҳамда унинг аҳил жамоасининг ишларига омадлар тилаб қоламиз.\nМЕҲНАТЛАРГА МУНОСИБ РАҒБАТ\nДунёда шундай инсонлар борки, ўзининг камтарона меҳнати, қолаверса, касбига бўлган садоқати билан эл-юрт орасида обрў-эътиборга эга бўлади. Ана шундай юртдошларимиздан бири тиббиёт фанлари доктори, профессор Миржалол Жўраев 38 йил давомида Республика ихтисослаштирилган онкология ва радиология илмий-амалий тиббиёт марказида халқимиз саломатлиги йўлида фидокорона меҳнат қилиб келмоқда. Қанчадан-қанча нажот излаб келган беморларга ҳаёт бахш этиб, кези келганда 7-8 соат давомида мураккаб операция жараёнларини амалга ошириб, касб масъулиятини дилдан ҳис этган ҳолда сидқидилдан меҳнат қилмоқда.\n"Ҳалоллик мартабани безайди" деганларидек, профессор Миржалол Жўраевнинг меҳнатлари давлатимиз томонидан юксак қадрланиб, "Ўзбекистон Мустақиллигининг 15 йиллиги" ҳамда "Ўзбекистон Республикасида соғлиқни сақлаш аълочиси" кўкрак нишонларига сазовор бўлган бўлса, 2018 йилда эса II даражали "Соғлом авлод учун" ордени билан тақдирланди.\nШу ўринда, олий тоифали жарроҳ, тиббиёт фанлари доктори, профессор Миржалол Жўраевнинг фаолият йўлига назар ташласангиз, марказда раҳбарлик лавозимларида, айниқса, илмий салоҳият йўлида эътиборга молик ишларни амалга оширди. Қанчадан-қанча шогирдлар тарбиялади. Албатта, бу каби машаққатли меҳнатларни ўз-ўзидан бўлгани йўқ. Ундаги шижоат, касбга садоқат, ишга масъулият каби эзгу фазилатлар Миржалол Жўраевни ҳақиқий касб фидойиси эканлигини амалда кўрсатди. Мустақиллигимизнинг 27 йиллиги арафасида Самарқанд вилояти ҳокимлигида бўлиб ўтган йиғилишда вилоят ҳокими Эркин Турдимов Давлатимизнинг юксак мукофоти бўлган II даражали "Соғлом авлод учун" орденини Миржалол Деҳқоновичга тантанали равишда топширар экан, "Сиз каби жонкуяр шифокорлар халқимиз саломатлиги учун доимо кераксиз" дея эзгу тилакларини билдирди.\nМақоламиз қаҳрамони Миржалол Жўраевнинг фаолият йўлидаги эришган ютуқларига эътибор қаратишни лозим, деб топдик.\nЎз касбининг моҳир устаси республикада онкологик касалликларни барвақт ташхислаш, юқори технологик жарроҳлик усулларини ишлаб чиқиш, киритиш ва тиббий реабилитация ишларини амалга оширишда фаол иш олиб бормоқда. Қорин бўшлиғи аъзолари ўсмаларини самарали ташхислаш ва уларни даволашда лозим бўлган ўта мураккаб замонавий жарроҳлик амалиётларини клиникада татбиқ қилиш, жарроҳлик амалиётини янги усулларини ишлаб чиқиш ва амалда муваффақиятли қўллаш натижасида охирги 10 йил ичида меъда, жигар, меъда ости бези саратонида 5 йиллик яшаш муддатини 8 фоизга оширишга ва кечиккан формаларини 6 фоиз камайтирилишига ўз ҳиссасини қўшди. Эътирофлиси шундаки, Миржалол Жўраев томонидан меъда саратонида сунъий меъда ясаш, юқори функционал кўрсаткичга эга бўлган янги эзофагоеюноанастомоз, гастропанкреатодуоденал резекция каби юқори технологик реконструктив амалиёт усули ишлаб чиқилган бўлиб, унинг янгилиги ва самараси, нафақат республика, МДҲ мамлакатлари, Германия, Италия, Испания, Франция, Австрия, Швеция, Швейцария, Бразилия ва кўпгина Осиё мамлакатлари олимлари томонидан қўллаб-қувватланди. Шунингдек, 2002-2003 йилларда Германиянинг Франкфурт, 2004 йилда Миср Араб Республикасининг Қоҳира шаҳри, 2005 йил Австрия, 2006 йилда Бразилия, 2007 йил Швейцария, 2009 йил Испания, 2010 йил Франция, 2011 йил Италия, 2012 йил Швеция, 2014 йил Швейцария, 2017 йил Португалия давлатларида ESMO ва ECCO халқаро ташкилотлари томонидан ўтказилган конгрессларида ўз маърузалари билан қатнаш, Ўзбекистон тиббиётининг жаҳон ҳамжамиятида муносиб ўрни борлигини кўрсата олди. Шунингдек, мазкур соҳада 100 дан ортиқ малакали кадрлар тайёрлаб, унинг раҳбарлиги остида 8 нафар тиббиёт фанлари номзоди етишиб чиқди ва 5 нафар ёшлар докторлик диссертацияси устида иш олиб бормоқда. Профессор Миржалол Жўраев 530 дан ортиқ илмий мақолалар (шулардан 55-75 фоиз чет мамлакатларда) 2 та тиббиёт олийгоҳлари талабалари учун дарслик ва 3 та меъда ва жигар саратонига бағишланган монография, қатор патент ва рационализаторлик таклифлари муаллифидир.\nЎзбекистон Республикаси Вазирлар Маҳкамасининг 2017 йилнинг 13 августдаги 6-сонли баённомасига асосан пойтахтнинг етакчи клиникаларида фаолият кўрсатаётган етук мутахассис профессорлар аҳолига ихтисослаштирилган тиббий ёрдам кўрсатиш ҳамда маҳаллий мутахассислар малакасини ошириш мақсадида вилоятларга раҳбар лавозимларига юборилди. Миржалол Жўраев ҳам топшириққа биноан Республика ихтисослаштирилган онкология ва радиология илмий-амалий тиббиёт маркази Самарқанд филиалига директор лавозимига тайинланди. Шу фурсат ичида Самарқанд вилоятида аҳоли ўртасида онкологик касалликлар профилактикаси бўйича самарали усулларини ишлаб чиқди ва буни натижасида онкологик касалликнинг кечиккан формаларини 52 фоиздан 48,8 фоизга кмайтиришга 1 ва 2 босқичларини 49 фоиздан 51,2 фоиз кўтаришга муваффақ бўлди. Шунингдек, шифо масканида 8 та йўналиш бўйича 240 дан ортиқ юқори технологик амалиётларини муваффақиятли бажариб, вилоят аҳолисининг эътирофига сазовор бўлди. Шу билан биргаликда, амалий йўналишлар бўйича катта ишларни амалга ошириб, 5 нафар ёш ходимларни Ҳиндистоннинг BLK клиникаси, 4 нафар мутахассисни Туркиянинг "АЖИБАДЕМ" клиникаси ва 6 нафар ходимни Россия Федерациясининг Блохин номидаги онкология илмий марказида соҳа бўйича тажрибасини ошириб келишига кенг имконият яратди. Унинг раҳбарлигида Самарқанд филиалида 2017 йилда 3 нафар ёш мутахассис таянч докторантурага қабул қилинди. Шу ўринда айтиш муҳимки, олим Миржалол Жўраев турмуш ўртоғи Гулшода Жўраева билан 3 нафар фарзандини вояга етказиб, уларнинг 2 нафари айни кунда нуфузли олий таълим муассасаларида таҳсил олиб, илмий салоҳият йўлида изланишлар олиб боришмоқда. Гулруҳ Жаҳон иқтисодиёти ва дипломатия университетининг амалий кафедрасида якуний босқич докторанти, политология фанлари номзоди. Шохрух эса Германиядаги Амазол компаниясида регионал директор вазифасида фаолият юритмоқда. Фаррух эса ота касбини улуғлаб, ҳозирги пайтда Н. Блохин номидаги Россия онкология марказининг 2-босқич аспиранти. Миржалол Жўраев ҳамда Гулшода Жўраевалар бир-биридан ширин бўлган 5 нафар набираларининг севимли бобоси ва бувижонисидир.\nҲа, ойлар, йиллар ўтаверади. Инсоннинг чин дилдан эзгуликлар сари интилиши уни фаоллик, жонкуярлик, фидойилик, талабчанлик ва ташкилотчиликка ундайди. Профессор Миржалол Жўраевда ана шундай олижаноб фазилатлар мужассам экан, унинг касбий маҳорати, устозлик қобилияти, бемор ва ходимларга бўлган меҳрибонлиги ҳамда оиласига бўлган садоқати эл-юрт орасида бардавом бўлиб бораверади.


ЁЗИНГ! БУ ЖАРОҲАТЛАРНИНГ ТЕЗ БИТИШИГА ЁРДАМ БЕРАДИ • NeMolchi.uz\nBosh sahifa Jabrlanganlarga maslahat ЁЗИНГ! БУ ЖАРОҲАТЛАРНИНГ ТЕЗ БИТИШИГА ЁРДАМ БЕРАДИ\nЁЗИНГ! БУ ЖАРОҲАТЛАРНИНГ ТЕЗ БИТИШИГА ЁРДАМ БЕРАДИ\nАфсуски техника ривожланиб кетганидан кейин бугун кўп ишимиз компьютер ва телефонларда битиши натижасида, қўлда ёзмай қўйганмиз. Баъзиларимизнинг ҳатто ҳуснихати хунуклашиб кетган. Ваҳоланки ёзув фақат чиройли ҳуснихат учун эмас, балки бошқа томонлама ҳам анча фойдали эканини олимлар аллақачон исботлаб бўлган. Ҳиссиётлар ва фикрлар ҳақида ёзиш асабларни тинчлантиради, фикрларни тартибга туширади. Яқинда бир гуруҳ психологлар антиқа тажрибага қўл уриб, ёзишнинг яна бир фойдали жиҳатини кашф этишди.\nОкленд университети (Янги Зеландия) психологлари соғлом кўнгилли аёл ва эркакларни танлаб олиб, уларнинг бармоқларига атайлаб озгина жароҳат етказишди. Сўнг ушбу жароҳатнинг битишини кузатиб боришди. Иштирокчиларнинг ярмига ҳар кунги ҳолати ҳақида кундалик тутиш таклиф этилди. Орадан 11 кун ўтиб, ҳолатини ёзиб борган 76% одамда жароҳат чандиқ қолдирмай, тез битиб кетди. Кундалик тутмаганларда эса ўша вақтда яранинг фақат 42% и битишга улгурган эди.\nТадқиқотчиларнинг хулосаси шундай бўлди: қўлда ёзиш нафақат руҳий, балки организмнинг жисмоний ҳолатига ҳам таъсир ўтказар экан. Тажриба вақтида олимлар шунингдек, «ёзаётган» инсонлар орасида стресс гормони кортизол миқдорининг пасайганини қайд қилди. Маълумки, кортизол моддаси қонда кўпайиб кетса, организм инфекцияларга қарши курашолмайди ва иммунитет пасаяди.\n«Экспрессив ёзув» усули муаллифи ижтимоий психолог Жеймс Пеннебейкернинг фикрича, фикр ва ҳиссиётларни қоғозга тушириш организм кўп куч сарфлайдиган психологик ҳимоя ҳусусиятимизни бўшаштиради. Қоғоз олдида биз ўзимизни хотиржам ҳис қиламиз ва стресс даражамиз ҳам тушиб боради.\nПсихолог ҳар куни 15-20 дақиқа давомида ёзишни тавсия қилади. Нафақат қўлда, балки компьютерда ҳам ёзиш мумкин. Олдиндан атайлаб режалаштириш шарт эмас: натижадан ҳам кўра, жараён муҳим. Кейин матнни бемалол ўчириб ташлаш мумкин. Бошида матнларни ёзишда қийналасиз, ноқулай аҳволга тушасиз, лекин кейинчалик равон, осон ёзишни ўрганиб оласиз. Қарабсизки, фикрлашингиз равшанлашади, ҳиссиётларингизни тартибга солишни ўрганасиз.\nЭкспрессив ёзувнинг 7 қоидаси\n1. Сизни ўйлантираётган нарса ҳақида ёзинг. Ҳаётингизда нима рўй беряпти, ундан мамнунмисиз?\n2. Биринчи 5-10 дақиқа давомида миянгизга келган биринчи хаёлларни қоғозга туширинг, чуқур ўйлаш шарт эмас, сўзларингиз бетартиб бўлса ҳам майли.\n3. Ўзингиз билан мулоқот қилинг. Саволларни ўнг қўлда, жавобларни чап қўлда ёзиб кўринг. Шунда мулоқот ҳиссини туясиз.\n4. Сизни таъсирлантирган дақиқаларни қайд қилинг. Бугун нима хурсанд қилди? Иложи борича ижобий ҳисларга диққат қаратинг.\n5. Портретингизни чизиб кўринг. Ўхшамайди, деб хавотирланманг. Муҳими, суратда ҳиссиёт бўлсин. Тасаввур қилиб кўришга ҳаракат қилинг.\n6. Ютуқларингизни ҳисоблаб юринг. Ғурурланиш учун сабаб топинг. Инглиз тилида ўнта сўз ёдладингизми, ёзиб қўйинг. Мўлжалланган ишларингизга улгурдингизми? Ҳисоботнинг яна бир банди тайёр.\n7. Кўнгилсизликлар ва хатоларни учинчи шахсда ёзинг. Бу ташвишлардан узоқлашишга имкон беради. Шунда вазиятга тўғри баҳо бера оласиз.


Олимлар янги вирусли касалликлар пайдо бўлишини ёввойи табиатнинг инсоният томонидан йўқ қилиниши билан боғлашди.\nБу ҳақда Royal Society Publishing нашридаги тадқиқотда айтилган.\nМақолада айтилишича, вируслар биринчи навбатда ҳайвонларга ҳужум қилади, бироқ улар кўпинча мутация қилиб, инсон организмида яшашга мослаша олади.\nОлимларнинг аниқлашича, янги хавфли вирусларнинг пайдо бўлиши ов қилиш, жонзотлар яшаш муҳитининг деградацияси (завол топиши) ва урбанлаштириш сабабли ҳайвонларнинг мажбурий кўчиши оқибатида юз берар экан.\nОлимлар эпидемия кўпинча сут эмизувчилар орқали тарқалишини аниқлашган. Хусусан, уй чорваси ёввойи табиат вакилларига қараганда одам билан 8 марта кўпроқ вирус бўлишади. Олимлар ҳайвонлардан одамларга ўтувчи инфекцияларнинг анъанавий ташувчилари кўршапалаклар, кемирувчилар ва маймунсимонлар ҳам бўлишини айтишган.\nУрбанлаштириш ва инсон фаолияти сайёрамизда жонзотлар турларининг камайишига олиб келган бўлса-да, баъзи турлар жуда кўпайиб кетган. Жумладан, инсон фаолиятига яхши мослаша олган кўршапалаклар бунга мисол бўла олади.\n“Биз ёввойи жонзотлар билан биргаликда хавфсиз яшаш йўлларини топишимиз керак, чунки улардан зарарланиш хавфи мавжуд”, деб айтган Калифорния университети ходими, эпидемиолог Кристина Жонсон.\nМарт ойида америкалик олимлар панголинлар коронавируснинг кўршапалаклардан одамларга ўтишида оралиқ жонзотлар бўлганини маълум қилишган. Мутахассислар касал панголинлар ўпкаларида топилган вируслар геномларини ўрганишдан кейин шундай хулосага келишган.


12 апрель, 2021, 22:13\n"Челси" ҳужумчиси Ҳаким Зиеш мавсумлар оралиғида жамоасини ўзгартириши мумкин. Бу ҳақда Calciomercato нашри хабар тарқатмоқда.\nЮқоридаги манбанинг ёзишича, 28 ёшли марокашлик футболчини “аристократлар” сафидаги ўйин амалиёти қаноатлантирмаяпти. Айниқса, Томас Тухель жамоага келгач, унга нисбатан камроқ эътибор қаратилмоқда. Лэмпард даврида у жамоанинг аксарият ўйинларида майдонга тушар эди.\nЗиеш Тухель қўл остида 6 та ўйинда тўлиқ захирада ўтирди ва 7 та ўйинда асосий таркибда майдонга тушди. У жорий мавсум жами 28 та ўйинда майдонга тушди ва ўз ҳисобига 4 та гол ҳамда 4 та голли узатма ёздириб қўйишга эришди.\n“Челси” Зиешни 2020 йилнинг ёзида “Аякс”дан сотиб олган эди. Ҳаким Марокаш терма жамоасида 35 та ўйинда иштирок этган ва 17 та гол уришга эришган.\nQani boshqa navbahorchilar\nQani boshqa naavbaorchilar


АҲОЛИ ТУРМУШ ФАРОВОНЛИГИНИ ЮКСАЛТИРИШ — АСОСИЙ ВАЗИФАМИЗДИР - Ўзбекистон овози газетаси\nАҲОЛИ ТУРМУШ ФАРОВОНЛИГИНИ ЮКСАЛТИРИШ — АСОСИЙ ВАЗИФАМИЗДИР\n«Бизни ҳамиша ўйлантириб келадиган яна бир муҳим масала — бу ёшларимизнинг одоб-ахлоқи, юриш-туриши, бир сўз билан айтганда, дунёқараши билан боғлиқ. Бугун замон шиддат билан ўзгаряпти. Бу ўзгаришларни ҳаммадан ҳам кўпроқ ҳис этадиган ким — ёшлар. Майли, ёшлар ўз даврининг талаблари билан уйғун бўлсин. Лекин айни пайтда ўзлигини ҳам унутмасин. Биз киммиз, қандай улуғ зотларнинг авлодимиз, деган даъват уларнинг қалбида доимо акс садо бериб, ўзлигига содиқ қолишга ундаб турсин. Бунга ниманинг ҳисобидан эришамиз? Тарбия, тарбия ва фақат тарбия ҳисобидан», деди, жумладан, Президентимиз.\nБу вазифалар мактаб, оила, маҳалла, бутун жамоатчиликка катта масъулият юклайди. Мамлакатимизда таълим-тарбия соҳасининг барча бўғинлари — мактабгача таълим, мактаб, ўрта махсус ва олий таълим тизимини такомиллаштириш, янги муассасалар бунёд этиш ва мавжудларини таъмирлаш бўйича олиб борилаётган ишлар ёшлар камолотида ўз самарасини беради.\nШу ерда 1-синф ўқувчиларига бериладиган «Президент совғаси» жамланмаси, мактаб ўқувчиларига мўлжалланган бадиий адабиётлар, халқ таълими муассасаларини янги ўқув йилига тайёрлаш режаси намойиш этилди.\nПрезидентимиз хусусий уй-жой мулкдорлари ширкати раҳбари ва шу ерда яшовчилар билан ширкат фаолияти, кўп хонадонли турар жойларда аҳолининг уй-жой шароитини яхшилаш бўйича қилинаётган ишлар ҳақида суҳбатлашди. Ширкат ходимлари ва хонадон соҳибларининг меҳнати билан обод масканга айланган бундай ширкатлар тажрибасини ўрганиш, уни бошқа туманларда ҳам кенг оммалаштириш зарурлиги таъкидланди.\n«Baykal-KMU» МЧЖ ҳам жорий йил якунига қадар ўз фаолиятини бошлайди. Ер унумдорлигини ошириш учун «Байкал ЭМ-1» микробиологик ўғитлар ишлаб чиқарадиган корхона маҳсулотларини Туркия, Бирлашган Араб Амирликлари, Ҳиндистон ва Покистонга экспорт қилиши кутилмоқда. «Avikon tex», «Urologic complex» масъулияти чекланган жамиятларида аҳоли саломатлигини мустаҳкамлаш, турли касалликлар профилактикаси бўйича тиббий хизматлар кўрсатилади.\nЙилига 148 тонна қувур ва 400 минг дона фитинг ишлаб чиқаришга ихтисослашган «Art Dekor Group» МЧЖда 60 кишининг бандлиги таъминланади.\nПрезидентимизга 2017 йилда Учтепа туманининг саноат ва хизматлар соҳасини ривожлантириш йўналишидаги инвестиция лойиҳалари тўғрисида маълумот берилди. Маълумотларда соҳа йўналишлари, хизматлар тури, яратиладиган иш ўринлари, ажратиладиган маблағлар миқдори, ишлаб чиқариладиган маҳсулотлар тури ўз аксини топган.